title: Robert Reichel

text: Reichel edusti Tšekkoslovakiaa viidessä nuorten arvoturnauksessa. Vuosina 1988 ja 1989 hän pelasi sekä alle 18-vuotiaiden EM- että alle 20-vuotiaiden MM-kilpailuissa. Neuvostoliitossa järjestyissä alle 18-vuotiaiden EM-kilpailuissa 1989 Reichel teki kuudessa ottelussa pisteet 14+7. Hän oli kisojen paras pistemies, ja hänet valittiin turnauksen tähdistökentälliseen. Tšekkoslovakia sai kisoista EM-hopeaa.


title: Robert Reichel

text: Reichel voitti alle 20-vuotiaiden MM-turnauksen pistepörssin vuonna 1990. Hänelle merkittiin seitsemässä ottelussa kokonaispisteiksi 11+10. Reichel oli myös turnauksen paras maalintekijä, ja hänet valittiin kisojen parhaaksi hyökkääjäksi sekä tähdistökentälliseen. Tšekkoslovakia voitti pronssia. Reichel ei ollut vielä kisojen aikaan täyttänyt 18 vuotta, ja hän voitti ensimmäisenä alle 18-vuotiaana sekä alle 18-vuotiaiden EM-kisojen että alle 20-vuotiaiden MM-turnauksen pistepörssin. Seuraavana samaan ylsi Peter Forsberg vuonna 1993.


title: Robert Reichel

text: Reichel valittiin ensimmäiseen aikuisten arvoturnaukseensa vuonna 1990. Reichel pääsi Sveitsin MM-turnaukseen 20-vuotiaiden maajoukkueketjukavereidensa Bobby Holíkin ja Jaromír Jágrin kanssa. Reichel teki turnauksessa 11 pistettä 10 ottelussa, ja hänet valittiin 18-vuotiaana kisojen tähdistökentälliseen. Hän sai turnauksesta myös ensimmäisen aikuisten arvomitalinsa, kun Tšekkoslovakia sijoittui pronssille. Reichel edusti Tšekkoslovakiaa myös vuoden 1991 ja 1992 MM-kilpailuissa. Jälkimmäisessä turnauksessa Tšekkoslovakia oli jälleen pronssilla.


title: Robert Reichel

text: Reichel edusti Tšekin maajoukkuetta ensimmäisen kerran MM-kilpailuissa vuonna 1996. Hänet valittiin MM-kilpailujen tähdistökentälliseen. Reichelille merkittiin kahdeksassa ottelussa yhtä monta tehopistettä. Turnaus päättyi Tšekin maailmanmestaruuteen. Myöhemmin samana vuonna Reichel pelasi Tšekin joukkueessa myös maailmancupissa.


title: Robert Reichel

text: Viidennen MM-turnauksensa Reichel pelasi Suomessa vuonna 1997. Viisi pistettä turnauksessa tehnyt Reichel palasi kotiinsa neljännen aikuisten arvokisamitalinsa kanssa, kun Tšekki sijoittui pronssille. Naganon talviolympialaisissa Tšekki voitti olympiakultaa. Turnaus oli ensimmäinen, johon NHL-ammattilaiset osallistuivat. Reichel oli merkittävässä asemassa, sillä hän ratkaisi Tšekin voiton välieräottelussa Kanadaa vastaan. Hän oli ainoa pelaaja, joka onnistui rangaistuslaukauskilpailussa, kun hän ohitti Patrick Royn. Koska tšekki Dominik Hašek torjui kaikki kanadalaiset yritykset, Tšekki eteni olympiafinaaliin.


title: Robert Reichel

text: Reichel sai kaksi kultamitalia lisää, kun Tšekki voitti MM-kultaa sekä vuonna 2000 että 2001. Jälkimmäisessä turnauksessa Reichel valittiin kolmannen kerran MM-kisojen tähdistökentälliseen. Hän teki 12 tehopistettä yhdeksässä ottelussa. Reichel jäi mitaleitta kolmesta viimeisestä arvoturnauksestaan. Hän oli Tšekin mukana vielä olympialaisissa 2002, MM-kilpailuissa 2003 ja maailmancupissa 2004. MM-turnauksessa hän kartutti pistetiliään kahdeksalla pisteellä kahdeksassa ottelussa.


title: Robert Reichel

text: Reichel jatkoi pelaajauransa jälkeen valmentajana ja aloitti kaudella 2010–2011 Litvínovin päävalmentajana. Huonojen tulosten takia hän jätti tehtävänsä tammikuussa 2011, kun joukkue oli 11. sarjassa, neljä pistettä viimeisestä pudotuspelipaikasta. Litvínov palkkasi Reichelin korvaajaksi Vladimír Kýhosin.


title: Robert Reichel

text: Reichel on naimisissa Karin Reichelován kanssa. He menivät naimisiin vuonna 1995, ja heidän poikansa Kristian Reichel (s. 1998) on myös ammattilaisjääkiekkoilija.


title: Robert Reichel

text: Robert Reichelilla on kaksi sisarusta: Martin ja Ingrid. Martin Reichel on saksalais-tšekkiläinen jääkiekkoilija, joka on edustanut urallaan Saksaa useassa MM-turnauksessa.


title: Robert Reichel

text: Vuonna 2010 Reichelin elämästä julkaistiin elämäkerta. Egmontin kustantama kirja on kirjoitettu tšekiksi, ja sen on kirjoittanut Karel Knap.


title: Koronis (täsmennyssivu)

text: Koronis voi viitata seuraaviin:


title: Purjehdus kesäolympialaisissa 1992

text: Vuoden 1992 kesäolympialaisten purjehdus järjestettiin 27. heinäkuuta – 4. elokuuta 1992 Barcelonassa Espanjassa. Laji oli mukana olympialaisten ohjelmassa 20:tta kertaa. Mukana oli 441 osanottajaa 68 maasta. Tapahtumia oli kymmenen.


title: Koripallon Afrikan-mestaruuskilpailut

text: Koripallon Afrikan-mestaruuskilpailut on FIBA African järjestämä koripallon mestaruusturnaus afrikkalaisille maajoukkueille. Afrikan-kisat toimivat myös karsintoina maailmanmestaruuskilpailuihin ja olympiaturnaukseen.


title: Koripallon Afrikan-mestaruuskilpailut

text: Kilpailuja on järjestettu vuodesta 1962 lähtien, jolloin mestaruuden voitti Yhdistynyt arabitasavalta. Lopputurnaus järjestetään nykyisin kahden vuoden välein.


title: Koripallon Afrikan-mestaruuskilpailut

text: "* Pelattiin lohkomuotoisena"


title: Interball

text: Missio koostui kahdesta satelliitista


title: Interball

text: Satelliitit lensivät ellipsillä radoilla likimain ekliptikan tasossa. Satelliittien mukana laukaistiin Magion-4 ja Magion-5 satelliitit, jotka olivat tšekkiläistä valmistetta.


title: Freja (satelliitti)

text: Freja oli ruotsalainen Maan magnetosfääriä tutkiva satelliitti, joka laukaistiin avaruuteen 6. lokakuuta 1992 Sen rakensi Swedish Space Corporation ja sen rahoitti Rymdstyrelse. Sen kuljetti avaruuteen Pitkä Marssi 2C -kantoraketti Jiuquanin avaruuskeskuksesta Kiinan kansantasavallasta. Satelliitti maksoi 19 miljoonaa dollaria, joka ei sisällä sen tiedelaitteita. Saksa rahoitti noin 25 prosenttia satelliitin kehitystyöstä. Missio päättyi 30. kesäkuuta 1995 ja satelliitti lakkasi toimimasta 14. lokakuuta 1996.


title: Freja (satelliitti)

text:
Tekniikkaa
Rata


title: BeppoSAX

text: BeppoSAX oli italialais-hollantilainen röntgenastronomian satelliitti. Se laukaistiin avaruuteen 30. huhtikuuta 1996 Atlas I-kantoraketilla ja se putosi Tyyneenmereen 29. huhtikuuta 2003 .


title: Tanska olympialaisissa

text: Tanska on osallistunut kaikkiin olympialaisten kesäkisoihin lukuun ottamatta Saint Louisin kisoja 1904. Talviolympialaisissa maa oli mukana ensimmäisen kerran Sankt Moritzissa 1948, ja on ollut mukana kaikissa kisoissa Calgarysta 1988 lähtien. Tanska on saavuttanut yhteensä 45 kulta-, 75 hopea- ja 75 pronssimitalia.


title: Tanska olympialaisissa

text: Tanskan menestyksekkäimmät urheilumuodot ovat olleet purjehdus, 12 kultamitalia, sekä pyöräily ja soutu, joissa maa on saanut seitsemän kultaa. Eniten kultamitaleja on voittanut Paul Elvstrøm, joka purjehti kultaa neljissä peräkkäisissä olympialaisissa Lontoosta 1948 Roomaan 1960. Soutaja Eskild Ebbesen on saanut kolme kultaa ja kaksi pronssia 1996–2012. Viisi mitalia ovat saavuttaneet myös ampujat Lars Jørgen Madsen (1900–1920) ja Niels Larsen (1912–1924). Tanskan toistaiseksi ainoan talvikisamitalin on saavuttanut naisten curlingjoukkue Naganossa 1998.


title: Risto Tuominen

text: Risto Tuominen voi viitata seuraaviin:


title: Mikko Hakola

text: Mikko Hakola (s. 1978) on suomalainen näyttelijä ja Kalle Päätalo -yhtyeen laulaja.


title: Luettelo Whitesnaken jäsenistä

text: Whitesnake on englantilainen rockyhtye, jonka perusti Deep Purplen entinen laulaja David Coverdale vuonna 1978. Alun perin yhtyeen jäsenet toimivat Coverdalen soolouran taustayhtyeenä. Whitesnaken jäsenet ovat vaihtuneet lukemattomia kertoja, ja David Coverdale onkin yhtyeen ainoa alkuperäinen jäsen.


title: Luettelo Whitesnaken jäsenistä

text: Whitenaken levyillä on käytetty paljon studiomuusikoita, jotka eivät ole olleet yhtyeen jäseniä.Aikajanaan on listattu vain yhtyeen viralliset jäsenet, joten sessio- ja kiertuejäseniä ei ole merkitty.


title: Eat Pray Love – omaa tietä etsimässä

text:
Eat Pray Love – omaa tietä etsimässä ("Eat Pray Love") on Julia Robertsin tähdittämä elokuva, joka perustuu Elizabeth Gilbertin omakohtaisiin kokemuksiin pohjautuvaan kirjaan "Omaa tietä etsimässä Italiassa, Intiassa ja Indonesiassa." Elokuvan toinen käsikirjoittaja ja ohjaaja on Ryan Murphy.
Elokuva sai Yhdysvaltain-ensi-iltansa 13. elokuuta 2010 ja Suomen ensi-ilta oli 8.10.2010.


title: Eat Pray Love – omaa tietä etsimässä

text: "Omaa tietä etsimässä" todistaa, että on olemassa monta tapaa repäistä kunnolla ja tarkastella maailmaa aivan uudesta näkökulmasta. Elokuvan päähenkilö Liz Gilbert lähtee avioliitostaan ja päätyy pian uuteen suhteeseen. Sitten hän huomaa, että hänen pitäisi hetken aikaa paneutua omiin ajatuksiinsa, eikä siirtyä seurustelukumppanista toiseen. Siksi hän lähteekin matkalle: ensin Italiaan nauttimaan syömisestä ja ympäristön kauneudesta, sitten Intiaan rukoilemaan ja löytämään oman henkisen puolensa ja lopulta vielä Balille tapaamaan vanhaa poppamiestä ja nauttimaan elämästä - ja lopuksi myös rakastumaan ja rakastamaan.


title: Marja pieni!

text: Marja pieni! on Eija-Elina Bergholmin esikoiselokuva vuodelta 1972. Pääosaa pankkivirkailijaa näyttelee Liisamaija Laaksonen.


title: Marja pieni!

text: Televisioteatterin ohjaajana työskennellyt Bergholm oli tehnyt aiemmin kaksi elokuvakäsikirjoitusta, ja hän ohjasi vuonna 1984 Donnerin romaanin pohjalta elokuvan "Angelan sota". "Marja pieni!" oli menestys, vaikka tuottikin tappiota, jonka tosin korvasivat Elokuvasäätiön tuotantotuki ja 200 000 markan laatutukipalkinto


title: Marja pieni!

text: Elokuva sai aikalaisarvioissa yleisesti melko myönteisen vastaanoton. "Marja pieni on kuitenkin kaunis pieni elokuva, joka kannattaa katsoa", kirjoittaa Eeva Järvenpää (Helsingin Sanomat), ja samalla linjalla on Erkka Lehtola) (Aamulehti). Mutta esimerkiksi Bengt Pihlström (Nya Pressen) löytää siitä runsaasti kliseitä ja Heikki Eteläpää (Uusi Suomi) kirjallista painolastia.


title: Marja pieni!

text: 2000-luvun arviossa eräs kriitikko näkee sen olevan "lähellä 1960-70-lukujen vaihteen osallistuvaa tv-teatteria".


title: Sound and Vision

text: Sound and Vision on David Bowien kappale ja single vuoden 1977 albumilta "Low". Se on albumin tunnetuin kappale ja nousi Britanniassa listan sijalle 3.


title: Sound and Vision

text: ”Sound and Visionia” pidettiin aikoinaan radikaalina singlekappaleena sen pitkän, lähes kaksi minuuttia kestävän intron vuoksi. Hieman ennen ensimmäisiä sanoja kuultavan ”doo-doo-doo” -pätkän laulaa tuottaja Tony Viscontin silloinen vaimo Mary Hopkin. Bowien laulusuoritusta on pidetty yhtenä hänen uransa ilmeettömimmistä. Kappaleessa piti alun perin olla myös enemmän säkeistöjä, mutta ne jätettiin lopulta pois.


title: Sound and Vision

text: Singlen B-puolella on instrumentaali ”A New Career in a New Town”, joka myös kuuluu "Low"-albumille.


title: Sound and Vision

text:
A-puoli
B-puoli


title: The Fox (Elton Johnin albumi)

text: The Fox on Elton Johnin viidestoista studioalbumi, joka julkaistiin vuonna 1981. Albumin tuottivat Elton John, Clive Franks ja ensimmäistä kertaa Chris Thomas.* Nauhoitettu elokuussa 1979.


title: (Don’t Fear) The Reaper

text: (Don’t Fear) The Reaper on yhdysvaltalaisen Blue Öyster Cult -yhtyeen kuuluisin kappale, joka julkaistiin vuonna 1976 "Agents of Fortune" -albumilla sekä erikseen singlenä. Soolokitaristi Donald Roeserin kirjoittama ja laulama kappale nousi Yhdysvaltain Billboard Hot 100 -listalla sijalle 12. ja Britanniassa sijalle 16. ”(Don’t Fear) The Reaper” on saavuttanut arvostusta myös kriitikoilta; Rolling Stone -lehti valitsi sen kaikkien aikojen 397. parhaaksi kappaleeksi ja VH1 puolestaan listasi sen sijalle 55 "Top 100 Hard Rock Songs" -listallaan.


title: (Don’t Fear) The Reaper

text: Kappaleen on luultu kertovan itsemurhasta, mutta todellisuudessa se kertoo kuoleman väistämättömyydestä ja siitä, ettei sitä ole syytä pelätä. Kirjoittaessaan kappaletta Donald Roeser mietti, mitä tulisi tapahtumaan, mikäli hän kuolisi nuorena, ja mahdollisuutta, että hän liittyisi edesmenneiden läheistensä joukkoon tuonpuoleisessa. Osa sanoituksesta on saanut innoituksensa William Shakespearen "Romeo ja Juliasta".


title: (Don’t Fear) The Reaper

text: Laulun synkästä tunnelmasta johtuen jotkut ihmiset luulivat Blue Öyster Cultin olevan satanistinen yhtye. Eräät jopa ryhtyivät vastustamaan sen konsertteja. Myöhemmin jotkut kauhuelokuvat, kuten "Scream" ja "Kummituskopla", ovat käyttäneet laulun tunnelmaa hyväkseen. ”(Don’t Fear) The Reaper” kuultiin myös jääkiekkoaiheisessa elokuvassa "Miracle" vuonna 2004.


title: (Don’t Fear) The Reaper

text: Kappaleesta on tehnyt cover-version muun muassa Apollo 440 -yhtye, jonka esitys pääsi sen kotimaassa Britanniassa listasijalle 35 vuonna 1995. Myös suomalainen metalliyhtye HIM teki kappaleesta cover-version esikoislevylleen Greatest Lovesongs Vol. 666 vuonna 1997.


title: (Don’t Fear) The Reaper

text:
A-puoli
B-puoli


title: Paloaukean Museo

text: Paloaukean Museo on kesäkuussa 2007 avattu Paloaukean Ajoneuvo- ja Asemuseo ry:n ylläpitämä museo, joka toimii Ylämyllyn varuskunnan entisellä asevarikolla Liperissä. Museossa on toiseen maailmansotaan liittyviä esineitä, muun muassa kenttätykki. Paloaukealle sijoittuu Väinö Linnan "Tuntemattoman sotilaan" alku.


title: Morden (Manitoba)

text: Morden on 6 571 asukkaan (2006) kaupunki Manitoban provinssin eteläosassa, Kanadassa. Kaupunki sijaitsee noin 15 kilometriä länteen Winklerin kaupungista ja noin 21 kilometriä pohjoiseen Yhdysvaltain rajalta. Manitoba Highway 3 kulkee kaupungin läpi. Muusikko Loreena McKennitt on kotoisin Mordenista.


title: Morden (Manitoba)

text: Kaupungissa järjestetään vuosittain suosittu maissi- ja omenafestivaali ().


title: Morden (Manitoba)

text: Varhaisella liitukaudella alueella sijaitsi Colorado Sea -meri, joka ulottui nykyiseltä Meksikonlahdelta aina Manitoban eteläosiin saakka. Viimeisen jääkauden päättymisen aikaan alue oli jälleen veden alla, kun Agassiz-jääjärvi peitti suuria alueita Manitobasta, Ontariosta, Pohjois-Dakotasta ja Minnesotasta. Jääjärvi jätti jälkeensä erittäin runsasravinteisen maaperän, jossa kasvoi runsaasti marjatuomipihlajaa, luumuja, muita marjoja ja yrttejä sekä pensaita. Huomattavasti myöhemmin alueella asui kummunrakentajien kulttuuri, joka viljeli maissia, kesäkurpitsaa, kurpitsaa, papuja ja tupakkaa.


title: Morden (Manitoba)

text: Kummunrakentajien jälkeen alueelle asettuivat chippewat, creet ja assiniboinet, jotka asuttivat aluetta eurooppalaisten saapumiseen saakka. Tiettävästi ensimmäiset eurooppalaiset alueella olivat vuonna 1738 alueen läpi kulkenut tutkimusmatkailija Pierre La Vérendrye perheineen sekä viisikymmentä muuta seuralaista. Vuonna 1802 yksi North West Companyn perustajista Alexander Henry rakennutti turkiskauppa-aseman 3–4 kilometriä lounaiseen nykyisesta Mordenista. Pinancewaywiningin asema oli yksi etappi siirtolaisille, jotka kulkivat härkävankkureilla Yhdysvalloista Redjoen rantaa pitkin Red River Colonyyn. Aseman perustaminen toi alueelle myös runsaasti siirtolaisia, joista ensimmäisenä saapuivat métisit, jotka asuttivat Mordenin länsipuolella sijaitsevia alueita vuosikymmeniä. Myöhemmin saapuivat mennoniitat, jotka asettuivat Mordenin ja Redjoen väliselle alueelle. He viljelivät pääasiassa vehnää, kauraa, perunaa, vesimelonia ja erilaisia kukkakasveja.


title: Morden (Manitoba)

text: Vuonna 1874 nykyisen kaupungin paikalle asettui Ontariosta kotoisin ollut Alvey Morden, joka toi tullessaan perheensä. Nopein ja helpoin reitti olisi kulkenut Yhdysvaltain kautta, mutta Morden perheineen oli Brittiläinen lojalisti eikä uskaltanut matkustaa tätä reittiä. Morden perheineen kulki hitaamapaa ja hankalampaa Dawson Routen reittiä pitkin. Heidän ainoa naapurinsa Mordenissa oli George Cram, joka oli perustanut oman maatilansa noin 2,5 kilometriä pohjoiseen. Kaupunki sai varsinaisen alkunsa vuonna 1882, kun Canadian Pacific Railway rakensi rautatien nykyisen Mordenin keskustaan. Kaupungin läpi virtaavasta Cheval Creekistä (nykyisin Dead Horse Creek) höyryveturit saivat vesitäydennystä, ja tämän vuoksi kaupunki nimettiin Chevaliksi. Nimi vaihdettiin muutamaa kuukautta myöhemmin Mordeniksi kaupungin ensimmäisen asukkaan mukaan. Rautatien rakentaminen sai kaupungin väkiluvun erittäin nopeaan kasvuun. 1900-luvun alussa läheiset Mountain Cityn ja Nelsonvillen kaupungit lähes autioituivat asukkaiden ja liikeyritysten muuttaessa Mordeniin. He jopa siirsivät mukanaan suurimman osan rakennuksista.


title: Morden (Manitoba)

text: Morden virallistettiin kyläksi 1. toukokuuta 1895 ja sen ensimmäiseksi pormestariksi valittiin H. P. Hansen. Vuonna 1903 Mordenissa oli jo 1 500 asukasta ja se sai kaupunkioikeudet. Kaupungin väkiluku laski jonkin verran seuraavina vuosina, kun osa alkuperäisistä pioneereista muutti kauemmas länteen ja pohjoiseen. Vuonna 1914 kaupungin väkiluku oli enää 1 100 asukasta. Kaupungin väkiluku ei palautunut ennalleen ennen kuin ensimmäinen maailmansota oli päättynyt.


title: Haaviston Leeni

text: Haaviston Leeni on Ville Salmisen ohjaama, käsikirjoittama ja lavastama suomalainen elokuva vuodelta 1948.


title: Haaviston Leeni

text: Elokuvan käsikirjoitus perustuu George Martensin ruotsalaiseen elokuvaan "Anna Lans" tekemään käsikirjoitukseen (1943, ohjaus Rune Carlsten).


title: Haaviston Leeni

text: Tarinan päähenkilö, maalaistyttö Leeni pakenee järjestettyä avioliittoa kaupunkiin. Hän hairahtaa kaupungissa vaaniviin synteihin ja joutuu maksamaan hairahduksistaan kovan hinnan.


title: Haaviston Leeni

text: Aikalaisarvioissa elokuvaa pidettiin jo syntyaikanaan vanhentuneena. Toini Aaltosen (Suomen Sosialidemokraatti) mukaan se hymyilyttää katsojaa naiiviudellaan. Myönteisiäkin näkemyksiä elokuvasta esitettiin Olavi Veistäjä (Aamulehti) kirjoittaa: ”Tämä vanha tarina uusissa kehyksissä on huoliteltuna filmityönä laatuunkäyvä ajanvietefilmi.” Hufvudstadsbladetin kriitikon mukaan elokuva oli kunnioitettava yritys tehdä hyvää elokuvaa, mutta perusta on hatara. Näyttelijöiden valinta ja heidän roolityönsä sen sijaan saavat kiitosta.


title: Haaviston Leeni

text: Myöhemmässä kritiikissä elokuvaa on pidetty ”paatoksellisena pelastusarmeijapropagandassa kylpevänä moraalisaarnana”, ja sen tragiikan tahaton koomisuus tekee siitä suorastaan kulttielokuvan. Sitä on pidetty myös jo valmistuessaan vanhanaikaisena, aikalaiskritiikeissäkin, joissa kuitenkin näyttelijävalinnat saivat kiitosta.


title: Tonight’s the Night

text: Tonight’s the Night on Neil Youngin vuonna 1975 julkaistu albumi. Albumi on nauhoitettu pääosin elo–syyskuussa 1973 Studio Instrument Rentalsin hallissa Hollywoodissa Kaliforniassa. Kappale ”Come On Baby” on nauhoitettu Fillmore Eastissä New Yorkissa maaliskuussa 1970 ja kappaleet ”Lookout Joe” ja ”Borrowed Tune” Broken Arrow -studioilla San Franciscossa joulukuussa 1972 ja joulukuussa 1973.


title: Tonight’s the Night

text: Kappaleet ovat surumielisiä, ahdistuneita ja pessimistisiä. Synkkiä tunnelmia korostavat mustasävyiset kannet ja LP-julkaisun sisäpussi sekä poikkeuksellisesti mustat Reprisen levyetiketit. Albumin syntyaikoina Neil Youngin ystävät, Crazy Horse -yhtyeen kitaristi Danny Whitten ja roudari Bruce Berry, olivat molemmat kuolleet huumeiden yliannostukseen.


title: Tonight’s the Night

text: Albumi on nauhoitettu lyhyessä ajassa live-luonteisesti ilman päällekkäisäänityksiä. Muusikot tekivät teknisiä virheitä. Albumi ei vastannut levy-yhtiö Reprisen odotuksia ja sen julkaisua viivyteltiin. Albumilta ei ole julkaistu yhtään singleä. Ennen "Tonight’s the Night" -albumia julkaistiin Youngin seuraavaksi äänittämä albumi "On the Beach".


title: Tonight’s the Night

text: Kaikki kappaleet Neil Youngin ellei toisin mainita.


title: Koskensaaren naulatehdas

text: Koskensaaren naulatehdas sijaitsee Keski-Suomessa Petäjäveden kunnan Kintauden kylässä Koskensaaressa. Se on Keski-Suomen vanhin yhtäjaksoisesti toiminut teollisuuslaitos. Tehdas sai alkunsa Koskensaarella 1850–1897 toimineesta rautaruukista.


title: Koskensaaren naulatehdas

text: Tehtaan historia alkoi 1840-luvulla Pengerkoskeen perustetusta rautahytistä joka siirrettiin 1850 Kintauden kylän Koskensaareen. Naulojen valmistus aloitettiin 1860. Ruukin raudanvalmistus päättyi 1897. 1900-luvun alussa Koskensaarella toimi naulatehtaan lisäksi saha, laatikkotehdas, puusepänverstas sekä terva- ja tärpättitehdas.


title: Koskensaaren naulatehdas

text: Naulatehdas kuuluu nykyisin toimitusjohtaja Kari Kivilahden omistamalle "Koskensaaren Oy":lle. Kivilahti omistaa myös "Helsingin Rauta Oy":n joka on Suomen suurin kuparin ja messingin tukkuliike. Koskensaarella valmistetaan pääasiassa erikoisnauloja kotimaan markkinoille. Vuonna 2001 valmistui tehtaalle kuumasinkityslaitos ja samaan aikaan naulojen ja lankojen vuosituotanto oli noin 10 000 tonnia.


title: Koskensaaren naulatehdas

text: Koskensaaren omisti 1800-luvulla muun muassa paikallinen merkkihenkilö, Jyväskylän lyseon ensimmäinen rehtori Gottlieb Pesonius.


title: Kirjakkalan ruukki

text: Kirjakkalan ruukki toimi Salon Perniössä Varsinais-Suomessa Hamarijärven luoteisrannalla. Ruukin perusti 1686 maaherra Lorentz Creutz nuorempi. Ruukki oli yksi Teijon alueella toimineista kolmesta ruukista joista muut olivat Mathildedal ja Teijo. Vuonna 1727 Lorentz Creutzin leski myi Teijon ja Kirjakkalan ruukit eversti Klas Flemingille, joka laajensi myös läheisiä tiloja varmistaakseen puuhiilen saannin. Fleming rakensi Kirjakkalaan uuden ahjon, mutta hän oli kuitenkin kuluttanut varansa ja antoi Teijon ja Kirjakkalan ruukit vuosina 1733-43 vuokralle eri yrittäjille.


title: Kirjakkalan ruukki

text: Vuonna 1743 Johan Jacob Kijk lunasti itselleen sekä ruukin että siihen kuuluvat maaomistukset. Kjik oli alun perin flaamilaista sukua ja energisenä ihmisenä sai ruukin kukoistamaan. Raudantuotanto kasvoi merkittäviin mittoihin, mutta sen ohella Kjik harjoitti myös laajaa karjataloutta ja metsänhoitoa. Sahalaitos perustettiin vuonna 1760. Näkyvin muisto Kjikin kaudelta on Teijossa sijaitseva ruukin päärakennus, joka rakennettiin Turun kaupunginarkkitehdin Christian Friedrich Schröderin piirustusten mukaan vuonna 1770. Kaksitaitteisella mandardikatolla varustettu rakennus noudattelee samaa rokokooklassismin kaavaa kuin Fagervikin tai Orisbergin kartano.


title: Kirjakkalan ruukki

text: Tukkukauppias Josef Bremer vanhempi lunasti ruukit itselleen vuonna 1794. Hänen pojanpoikansa Robert Bremer sai ruukin vastuulleen ja hänet muistetaan värikkäänä hahmona. Hän harrasti filosofiaa ja astronomiaa ja laski muun muassa että odotettavissa oli raamatullinen vedenpaisumus. Varmuuden vuoksi Teijossa rakennettiin alus, arkki, johon väki voisi siirtyä tulvan alkaessa. Ilmeisesti filosofis-uskonnolliset pohdiskelut antoivat myös muodon vuonna 1830 valmistuneelle Teijon kirkolle, jonka torniosa porrastuu pagodinomaisesti.


title: Kirjakkalan ruukki

text: Kirjakkalassa oli ruukin ohella myös vasarapaja sekä kankirauta- ja teollisuusteospajoja. Siellä valmistettiin muun muassa ankkureita, kärryn akseleita, nauloja, rautakankia ja 1900-luvun alusta lähtien myös rautanappeja. Kirjakkalan ruukin teollisuustoiminta hiljeni vähitellen 1940- ja 1950-luvuilla. Lopullisesti teollinen toiminta päättyi Kirjakkalassa 1956 nappitehtaan tulipaloon. Uusi nappitehdas rakennettiin Teijon teollisuusalueelle jossa se on edelleen toiminnassa "Morite Oy":n nimellä.


title: Kirjakkalan ruukki

text: 1900-luvun alussa Kirjakkalassa valmistettiin salaa nappeja Japanin armeijalle. Napit kuljetettiin kalastajien veneillä Ruotsiin ja japanilaiset maksoivat ne kagaalille toimitetuilla aseilla.


title: Kirjakkalan ruukki

text: Kirjakkalan ruukkikylä on entisöity ja se on nykyisin matkailukäytössä osana Teijon kansallispuistoa. Varsinaisista ruukin tuotantorakennuksista on jäljellä enää raunioita.


title: Kirjakkalan ruukki

text: Ruukkialueen kartanorakennukset ja villat ovat säilyneet ja niissä harjoitetaan majoitus-, juhla- ja kokouspalveluita.


title: Teijo (auto)

text: Teijo oli suomalainen avolavapakettiauto, jota valmistettiin noin 100 kappaletta Wihuri-yhtymän Teijon tehtaalla vuosina 1975–1976.


title: Teijo (auto)

text: Teijon suunnittelija oli kilpa-autojen suunnittelijana tunnettu Max Johansson ja siinä käytettiin Volkswagenin tekniikkaa. Nelisylinterisen ilmajäähdytteisen Volkswagen-teollisuusmoottorin teho oli 45 hevosvoimaa ja tilavuus 1584 cm. Auto oli etuvetoinen ja sen kantavuus oli 1 500 kiloa. Ohjaamo oli valmistettu lujitemuovista tai joskus myös pellistä. Auton suunnittelussa oli pyritty mahdollisimman yksinkertaisiin ratkaisuihin ja halpaan toteutukseen. Teijon pohjana oli Volkswagenin 1970-luvulla Saksassa valmistama ns. kehitysmaa-auto EA 489. Volkswagenin tekniikan käyttö oli luontevaa, koska Wihuri toimi silloin myös automerkin maahantuojana. Joitakin Teijo-autoja vietiin 1970-luvulla Suomen kehitysapuna Afrikkaan.


title: Teijo (auto)

text: Teijon tuotannon lopettamisen syynä oli Mobilisti-lehden mukaan Toyota Hiacen avolavaversion tulo Suomen markkinoille. Teijon ongelmia olivat myös huono työn laatu, alimitoitetut jarrut ja ohjaamosta puuttunut äänieristys.


title: Miljonääriäidit

text: Miljonääriäidit on Liv-kanavalla esitettävä suomalainen tositelevisiosarja. Siinä seurataan kahden kotiäidin, Maria Alasen, 35, ja Nina Grekinin, 36, elämää Espanjan rikkaiden suosimassa Marbellassa. Ohjelmasarjassa esitellään päähenkilöiden hulppeita koteja, kalliita autoja ja luksustuotteita. Molemmat ovat saaneet rikkautensa miestensä kautta. Ohjelman juontaa Mikael Hytönen. Ohjelman esikuvia ovat yhdysvaltalainen sekä ruotsalaiset Svenska Hollywoodfruar, Skånefruar ja Östermalmsdamen televisiosarjat. Ohjelman avausjakso keräsi keskimäärin 202 000 katsojaa, mikä oli Liv-televisiokanavan katsojaennätys.


title: Matteo Pelliciari

text: Matteo Pelliciari () on italialainen uimari ja olympiamitalisti. Hän voitti vuoden 2004 kesäolympialaisissa Ateenassa olympiapronssia 4 × 200 metrin vapaauintiviestistä. Pelliciari tosin ui vain matkan alkuerissä, mutta sai alkueräuimarina silti pronssia, kun Italian joukkue sijoittui loppukilpailun kolmanneksi. Pelliciari osallistui myös neljä vuotta aikaisemmin järjestettyihin Sydneyn kesäolympialaisiin, joissa hän sijoittui 4 × 200 metrin vapaauintiviestissä neljänneksi.


title: Matteo Pelliciari

text: Pelliciari on uransa aikana voittanut myös yhden MM-hopean ja kolme EM-kultaa pitkältä radalta sekä yhden MM-kullan ja yhden EM-pronssin lyhyeltä radalta. Pelliciari edustaa seuratasolla roomalaista "Circolo Canottieri Anienea".


title: Hila (matematiikka)

text:
Matematiikassa hila on osittain järjestetty joukko (kutsutaan myös "posetiksi" englanninkielisen termin "partially ordered set" mukaan), jossa jokaisella "kahdella alkiolla" on yksikäsitteiset supremum (alkioiden pienin yläraja); ja infimum (suurin alaraja). Hilat voidaan myös määritellä algebrallisina struktuureina, jotka toteuttavat tietyt aksiomaattiset ehdot. Koska nämä kaksi määritelmää ovat yhtäpitävät, niin hilateoriaa voidaan tutkia sekä järjestysteoreettiselta että algebralliselta kannalta.
Osittain järjestetty joukko ("L", ≤) on hila, jos se toteuttaa kaksi seuraavaa aksioomaa.Koska formula_7 ja formula_8 ovat olemassa kaikille alkioille formula_9, niin tällöin formula_10 and formula_11 ovat binäärisiä laskutoimituksia.


title: Hila (matematiikka)

text: Algebrallinen struktuuri ("L", formula_12), jossa L on joukko ja formula_13, sekä formula_14 ovat laskutoimituksia joukossa "L", on hila, jos se toteuttaa seuraavat ehdot kaikilla alkioilla formula_15.


title: Hila (matematiikka)

text: Seuraavaksi esitettävät idempotenttisuuslait usein lisätään edellä olleeseesen määritelmään, vaikka niiden tulokset seuraavat absorptiolaeista.


title: Hila (matematiikka)

text: Hilojen algebrallista esitystapaa käytetään paljon universaalialgebrassa.


title: Hila (matematiikka)

text: Järjestysteoreettisesti määritelty hila määrittelee kaksi binääristä laskutoimitusta formula_13 ja formula_14. Koska vaihdanta-, liitäntä- ja absorptiolait voidaan helposti todistaa näille laskutoimituksille, niin ("L", formula_13, formula_14) on hila algebralliselta näkökannalta. Järjestys voidaan palauttaa algebrallisesta struktuurista sillä "a" ≤ "b" jos ja vain jos "a" = "a"∧"b".


title: Hila (matematiikka)

text:
Käänteinen on myös totta. Olkoon ("L", formula_13, formula_14) hila, ja määritellään relaatio ≤ joukossa "L" ehdosta
kaikille formula_9. Absorptiolakien nojalla molemmat määritelmät ovat yhtäpitäviä. Nyt voidaan todistaa, että relaatio ≤ on osittainen järjestys ja että formula_7 ja formula_8.


title: Hila (matematiikka)

text: Koska eri määritelmät ovat yhtäpitäviä, voidaan puhua joko hilasta "(L,≤)" tai hilasta ("L", formula_13, formula_14) riippuen käyttötarkoituksesta.


title: Jabir Herbert Muhammad

text: Jabir Herbert Muhammad (1929 – 25. elokuuta 2008) oli yhdysvaltalainen liikemies ja nyrkkeilijä Muhammad Alin pitkäaikainen manageri. Hän oli Nation of Islamin johtajan Elijah Muhammadin poika.


title: Jabir Herbert Muhammad

text: Jabir Herbert Muhammad toimi Alin managerina vuodesta 1965 alkaen, kun hallitsevan maailmanmestarin jäsenyys Nation of Islamissa alkoi häiritä hänen managereinaan toimineiden louisvillelaisten miljonäärien toimintaa. Jabir Herbert Muhammad halusi nuorempana ammattinyrkkeilijäksi, mutta hänen isänsä Elijah Muhammad painosti häntä luopumaan unelmasta. Hänen kiinnostuksensa lajiin kuitenkin säilyi.


title: Jabir Herbert Muhammad

text: Muhammad Ali tapasi Jabir Herbert Muhammadin Chicagossa vuonna 1964 mentyään valokuvauttamaan itseään hänelle suositeltuun liikkeeseen. Herbert Muhammadin liikevaisto ja ymmärrys nyrkkeilijänsä kunnianhimosta olivat tehneet Aliin vaikutuksen ja sopimus syntyi. Sen mukaan Herbert Muhammad maksoi Alin harjoituslukulut ja sai 40 % tämän otteluiden tuotoista. Muhammad on sanonut ottaneensa Alin managerin tehtävät isänsä Elijah Muhammadin pyynnöstä, jottei kukaan yrittäisi hyötyä nuoresta maailmanmestarista. Hän hoiti Alin managerin tehtäviä aina vuoteen 1991 asti, vaikka Alin ura päättyi jo 1981.


title: Snicketin perhe

text: Snicketin perhe on yksi pääosassa olevista perheistä Lemony Snicket -nimen alla toimineen Daniel Handlerin kirjoittamassa kirjasarjassa "Surkeiden sattumusten sarja".


title: Snicketin perhe

text: Jacob Snicket on Jacques, Kit sekä Lemony Snicketin isä ja tulipaloja estäneen VPK:n puolen jäsen. "Surkeiden sattumusten sarjan" aikana hän on jo kuollut. Kirjassa "Tihutöiden tivoli" Olivia Caliban mainitsee, että ennen Baudelairen ja Quagmiern ryöstöjen yrityksiään kreivi Olaf yritti ahkerasti viedä Snicketin omaisuuden. Kirjassa "Painajaisten parantola" taas mainitaan "Snicketin palot". Koska sekä Baudelairen että Quagmirien vanhemmat kuolivat kotiensa tuhopoltoissa, on mahdollista että Jacob vaimoineen kuoli samalla tavalla.


title: Snicketin perhe

text: "Painajaisten parantolassa" Snicket vertaa urkujen surullista ääntä Jacobin tiskatessaan laulamaan rauhoittavaan ääneen. Jacobia vaimoineen kuvaillaan terveiksi ja eläväisiksi ihmisiksi, jotka asuivat kauniissa kartanossaan. Heillä oli niin paljon rahaa, että he olisivat voineet ostaa hopeakehtoja ja silkkivaippoja, mutta Snicket sanoo, etteivät he olisi koskaan sortuneet moiseen tuhlaukseen. Jacob huolestui, kun Jacques, Kit ja Lemony siepattiin VPK:n nosiivijäseniksi.


title: Snicketin perhe

text: Väitteeseen, että Jacobia oltaisiin kutsuttu Jakeksi, Snicket sanoo "": "Hänet tunnettiin Jacobina kaikkien muiden paitsi pitkäaikaisen bridgeparinsa mielessä." Snicketien sukupuussa Jacobin nimen etukirjain on "E".


title: Snicketin perhe

text: Jacquesin, Kitin ja Lemonyn äidistä kerrotaan vähän, tosin tiedetään, että hän oli jäsen VPK:n tulipaloja vastaan taistelleella puolella. Snicket sanoo hänen äitinsä olleen pois kotoa silloin, kun hänet sisaruksineen vietiin VPK:hon, ja hänen palatessaan hän löysi kuvan Lemonysta nukkumassa sängystään. Hän kysyi mieheltään: "Kuka otti tämän?" voiden viitata sekä siihen, kuka otti valokuvan, ja kuka vei Lemonyn.


title: Snicketin perhe

text: "Surkeiden sattumusten sarjan" tapahtumien aikana rouva Snicket on jo kuollut, luultavasti samanlaisessa tulipalossa, joka tappoi myös Baudelairien ja Quagmiren orpojen vanhemmat.


title: Snicketin perhe

text: Jacques Snicket oli sisarustensa tavoin VPK:n jäsen. Hänen vasemman nilkkansa silmätatuoinnin sekä hänen yhtenäisten kulmakarvojensa takia häntä erehdyttiin luulemaan kreivi Olafiksi kirjassa "Kelvoton kylä", ja Olaf murhasi hänet myöhemmin hänen selliinsä juuri ennen kuin hänet aiottiin polttaa roviolla.


title: Snicketin perhe

text: Kirjassa "" paljastetaan, että Jacques on Jerome Kurjimon hyvä ystävä, ja että Jerome seurasi hänen neuvojaan. Jacquesin takia Jerome osti Pimeä puistotie 667:n kattohuoneiston. Ilmeisesti tarkoituksena oli, että sen kautta olisi saanut ohjattua VPK:n hyvän puolen jäseniä turvaan skisman aikana. Jacques ei olisi myöskään halunnut Jeromen naivan Esméä, ja lähetti hänelle kirjeellä varoituksen, mutta kirje varastettiin. Syyllinen oli luultavasti koukkukätinen mies, joka oli naamioitunut talon ovimieheksi. Kirjassa kerrotaan myös, että Jacques naamioitui etsiväksi ja on luultavasti se, joka tutki Georgina Orwellin murhaa.


title: Snicketin perhe

text: Kirjassa "Kelvoton kylä" Jacques tunnisti Baudelairet heti, ja yrittikin kertoa näille heidän vanhemmistaan. Hän oli yksi VPK:n tunnetuimpia jäseniä tulipaloja vastaan taistelleella puolella. Epäonnisesti kuitenkin poliisi Lucianaksi naamioitunut Esmé esti hänen aikeensa.


title: Snicketin perhe

text: Kirjassa "Luikurin liuku" Baudelairet löysivät viestin, jonka he aluksi uskoivat osoitetun Jacquesille, mutta päättivät kapteeni Vastakarvan myöhemmällä varmistuksella, ettei kukaan tekisi niin, koska Jacques oli kuollut. Kapteeni Vastakarva mainitsi myös, että Jacques työskenteli joskus hänen sukellusveneensä miehistössä.


title: Snicketin perhe

text: Kirjassa "Ratkaisun rajoilla" Baudelairet saivat tietää, että J.S. saattoi tarkoittaa sekä Oikeusneuvos Straussia (engl. "Justice Strauss") että edesmenneen ystävänsä jalanjälkiä seurannutta Jerome Kurjimoa (engl. "Jerome Squalor").


title: Snicketin perhe

text: Kit Snicket on fiktiivinen hahmo "Surkeiden sattumusten sarjassa". Hän on kertoja Lemony Snicketin vanhempi sisar, ja lisäksi hänellä on vanhempi veli Jacques Snicket. Hän kertoo Baudelaireille olleensa vain nelivuotias, kun skisma alkoi VPK:ssa. Kit on aiemmin ollut kreivi Olafin kanssa suhteessa.


title: Snicketin perhe

text: Kitistä kerrottiin ensi kerran kirjass "Synkkä syöveri", kun hän lähetti viestiä Gregor Wihellykselle, ettei hän käyttäisi "medusan myceliumiksi" kutsuttua sientä VPK:n vihollisia vastaan. Kirjoissa "Tihutöiden tivoli" ja "Luikurin liuku" Lemony Snicket lähettää siskolleen kirjeen.


title: Snicketin perhe

text: "Synkässä syöverissä" Kit käy Brinyn rannalla hakemassa Baudelairet taksilla, ja kirjassa "Ratkaisun rajoilla" hän ajaa heidät hotelli Ratkaisuun kertoen heille samalla VPK:sta. Hän on samaan aikaan raskaana ja mahdollisesti naimisissa tai vähintään jonkinlaisessa suhteessa Rehti Ratkaisun kanssa. Viitataan myös vahvasti, että Rehti on vauvan isä. Kit on VPK:n skismassa hyvien puolells. Mainittiin myös, että hän meni vesihiihtäen tapaamaan kapteeni Vastakarvaa.


title: Snicketin perhe

text: Lopussa Kit kertoo Baudelaireille, että jätettyään heidät hotelliin hän tapasi kapteeni Vastakarvan, Fionan ja Fernaldin, ja he korjasivat yhdessä "Queequegin". He löysivät Hectorin ja Quagmiret kuumailmapallotalosta juuri, kun kotkat olivat hyökänneet heidän kimppuunsa. Putoava kori tuhosi Vastakarvan sukellusveneen, ja Kit haavoittui sähkelaitteen pudottua hänen jaloilleen. Lopuksi Kit ajautui samalle saarelle, jolla Baudelairet ja Olaf olivat.


title: Snicketin perhe

text: Kun Kit oli kuolemaisillaan, kreivi Olaf suuteli häntä hellästi suulle sanoen luvanneensa tehdä sen vielä yhden kerran. Se saattaa olla vihjaus siihen, että Olafilla ja Kitillä oli suhde ennen Olafin kääntymistä pahojen puolelle. Ennen Kitin ja Olafin kuolemia he lausuvat vielä runon yhdessä.


title: Snicketin perhe

text: Kit synnyttää juuri ennen kuolemaansa tyttövauvan, jonka Baudelairet nimeävät Beatriceksi oman äitinsä mukaan. Kirjassa "13 Shocking Secrets You'll Wish You Never Knew About Lemony Snicket" salaisuus 3 on, että Lemonyn siskon- tai veljentytär on orpo: tämä saattaa tarkoittaa Kitin vauvaa.


title: Snicketin perhe

text: Vuoden 2006 kirjassa "The Beatrice Letters" kerrotaan 10-vuotiaasta Beatrice-tytöstä, joka yrittää etsiä Lemony-setäänsä sekä Baudelaireja, jotka adoptoivat hänet hänen äitinsä kuoltua.


title: Snicketin perhe

text: Lemony Snicket on Snicketin sisaruksista nuorin.


title: Snicketin perhe

text: Listassa sukulaiset ovat sen mukaan, mitä sukua he ovat Lemony Snicketille. Beatricen adoptoineiden Baudelairien sukua listasta ei löydy.Tiedetään, että kaikki kolme sisarusta olivat VPK:n jäseniä, josta merkki on heidän kaikkien nilkoissa olevat silmätatuoinnit. Skisman aikana järjestö koki jakautumisen hyvään puoleen (jolla olivat esimerkiksi Baudelairien vanhemmat) ja pahaan puoleen (jolla kreivi Olaf on). Epäillään, että Snicketin sisarukset olivat hyvien puolella. Kuitenkin Lemony Snicket vihjailee tekstissään, ettei tiedä, voiko ihmisiä todella jakaa "hyviin" ja "pahoihin" ihmisiin.


title: Snicketin perhe

text: Jacques Snicketin osallisuus VPK:hon koitui hänen kuolemakseen seitsemännessä kirjassa, jossa häntä luultiin kreivi Olafiksi ja murhattiin. Tämä on ensi kerta, kun VPK:n tapahtumat pääsivät, tai joutuivat, uutisiin.


title: Snicketin perhe

text: Kit Snicket auttaa Baudelaireja eniten kirjasarjan aikana. Epäillään, että Kitin kuoleman jälkeen VPK loppui tai se aloitti taas hyvät tekonsa, sillä se menetti paljon jäseniä, ja sen salainen nilkkatatuointi paljastui.


title: Snicketin perhe

text: Lemony Snicket, kirjojen kirjoittaja, on ainut, joka ei ole yhteydessä Baudelaireihin. "13 Shocking Secrets" vahvistaa kuitenkin, että myös hän on VPK:n jäsen.


title: Cannelloni

text: Cannelloni on viljasta valmistettavaa pastaruokaa. Sana "cannellone" on italiaa ja tarkoittaa suomeksi "suurta ruokoa tai lehdykkää". Esikeitetyt suorat cannelloni-pastaputket valmistetaan durumvehnäjauhosta ja vedestä. Putket ovat melko paksuja, joten ne on helppo täyttää. Cannelonien sisään voi laittaa esimerkiksi jauhelihaa, broileria, kalaa tai kasviksia, minkä jälkeen ne paistetaan uunissa esimerkiksi tomaattijuustokastikkeella peitettynä.


title: Mario Bertini

text: Mario Bertini (s. 7. tammikuuta 1944) on entinen italialainen jalkapalloilija. Hän edusti Italiaa vuoden 1970 jalkapallon maailmanmestaruuskisoissa. Hän oli pelipaikaltaan puolustaja/keskikenttäpelaaja.


title: Kahvileipä

text: Kahvileipä on makea leipomovalmiste, joka kohotetaan pääasiassa hiivalla. Muita nostatustapoja ovat kemiallisten kohotusaineiden, esimerkiksi leivinjauheen tai soodan käyttäminen, sekä taikinan laminoiminen eli rasvan kauliminen taikinaan ohuiksi kerroksiksi (esimerkiksi voitaikina). Kahvileipiä on esimerkiksi viinerit, munkit, pullat, korvapuustit, donitsit, voi- ja vesirinkelit ja korput.


title: Kahvileipä

text: Kahvileivän taikinan valmistusaineina käytetään jauhojen lisäksi sokeria, kananmunia, rasvaa, mausteita sekä maitoa tai maitojauhetta. Myös kuivattuja tai tuoreita hedelmiä, marjoja ja kasviksia voidaan käyttää valmistuksessa. Kahvileipien täytteenä voidaan käyttää marmeladeja ja täytemassoja. Koristeena käytetään usein manteleita, pähkinöitä, sokereita, sokerikuorrutteita, marmeladeja tai hyytelöitä.


title: Metsäkonduktööri

text: Metsäkonduktööri on vanha suomalainen metsänhoitotutkinnon suorittaneen henkilön nimitys. Metsäkonduktöörit työskentelivät valtion metsähallinnon palveluksessa. Evon metsäopiston toiminnan aikana 1862–1908 metsäkonduktöörin arvokirjan ja arvon saivat henkilöt, jotka suorittivat opiston oppikurssin ja läpäisivät päästötutkinnon. Opisto antoi ylioppilaille korkeampaa metsäopetusta vuoteen 1908, jolloin koulutus siirrettiin Helsingin yliopistoon. Siellä opiskelijat suorittivat metsänhoitotutkinnon ja siirtyessään metsähallituksen palvelukseen saivat metsäkonduktöörin arvokirjan. Vuonna 1918 metsäkonduktööri-nimitys siirtyi historiaan, kun ammattinimikkeeksi tuli ylimääräinen metsänhoitaja.


title: Loud (albumi)

text: Loud on R&B-laulaja Rihannan viides studioalbumi, joka julkaistiin 12. marraskuuta 2010 Def Jam Recordingsin kautta. Albumilta on julkaistu singlet "Only Girl (In the World)", "What's My Name?", "California King Bed", "S&M", "Man Down" ja "Cheers (Drink To That)". Albumilla vierailevat kanadalainen rap/R&B -artisti Drake, naisräppäri Nicki Minaj sekä rap-legenda Eminem.


title: Loud (albumi)

text: Albumi sijoittui listaykköseksi Kanadan ja Sveitsin listoilla. Yhdysvaltain Billboard 200 -listalla sijoitus oli kolmas sija. Yhdysvalloissa sitä myytiin ensimmäisellä viikolla 207 000 kappaletta eli albumista tuli Rihannan eniten kappaleita ilmestymisviikollaan myynyt albumi. Toisella viikolla albumi myi vielä 141 000 kappaletta. Isossa-Britanniassa albumia myytiin puolestaan ensimmäisellä viikolla 91 000. Albumista on julkaistu myös Deluxe Edition, joka sisältää 30 minuutin pituisen "The Making of Loud" -nimisen DVD:n. Suomessa albumi debytoi Suomen virallisen listan sijalla 8, yltäen parhaimmillaan sijalle 7.


title: Papiston apulainen

text: Papiston apulainen (myös papistonapulainen) oli tuomiokapitulin tehtäväänsä määräämä pappi, joka toimi ilman valtakirjaa.


title: Papiston apulainen

text: Virka oli aiemmin ylimääräinen ja sitä hoiti usein nuorempi pappi. Virka oli virallisesti vakinainen papiston apulaisen virka, johon kuului etenkin kirkkoherranvirastossa hoidettavia tehtäviä. Aiemmin papiston apulainen oli tilapäisesti kirkkoherran apulaiseksi määrätty pappismies, joka avusti kirkkoherraa tämän sairauden tai vanhuuden vuoksi.


title: Pitäjänapulainen

text: Pitäjänapulainen oli alkuaan kappalaisen arvoinen, vakinaisessa virassa oleva pappi, jonka palkan maksoi seurakunta. Nimitystä käytettiin vielä 1900-luvulla joissakin seurakunnissa kappalaisesta, joka oli kirkkoherran ohella seurakunnan toinen vakinainen pappi.


title: Torttu

text: Torttu on leivonnainen, joka koostuu useimmiten sokerista, kananmunista ja jauhoista valmistetusta taikinasta. Tunnettu torttutyyppi on kääretorttu, joka koostuu taikinan lisäksi täytteistä, joka on usein valmistettu marjoista, hedelmistä ja kermavaahdosta.


title: Torttu

text: Muita tunnettuja torttuja ovat muun muassa


title: Modius

text: Modius (latinaa) on vanha roomalainen tilavuuden mittayksikkö, jota käytettiin varsinkin viljan jyvien mittaamiseen. Yksi modius on 8,754 litraa.


title: Neuvostoliiton vesipallomaajoukkue

text: Neuvostoliiton vesipallomaajoukkue oli joukkue, joka edusti Neuvostoliittoa vesipallon kansainvälisissä otteluissa. Joukkue osallistui arvokisoihin ensimmäistä kertaa vuonna 1952, kun se sijoittui Helsingin olympialaisissa seitsemänneksi. Neuvostoliitto menestyi eri turnauksissa hyvin ja voitti olympialaisissa seitsemän mitalia, joista kaksi kultaisia. Maa sai kaksi kultamitalia myös maailmanmestaruuskilpailuissa ja maailmancupissa. Neuvostoliiton hajottua vuonna 1991 myös vesipallojoukkue lopetti toimintansa.


title: Jon Knudsen

text: Jon Knudsen (s. 20. marraskuuta 1974 Skedsmo) on norjalainen jalkapalloilija, pelipaikaltaan maalivahti. Hän edustaa norjalaista Fredrikstad FK:ta ja on pelannut myös Norjan jalkapallomaajoukkueessa.


title: Jon Knudsen

text: Jon Knudsen asuu Høybråtenissä Oslossa vaimonsa ja lastensa kanssa.


title: Suomen vesipallomaajoukkue

text: Suomen miesten vesipallomaajoukkue on joukkue, joka edustaa Suomea vesipallon kansainvälisissä otteluissa. Se on on viimeksi osallistunut vesipallon arvoturnauksiin vuonna 2009 miesten B-tason EM-kilpailujen esikarsinnassa.


title: Japanin koripallomaajoukkue

text: Japanin koripallomaajoukkue edustaa Japania miesten koripallon maajoukkuekilpailuissa.


title: Japanin koripallomaajoukkue

text: Maa pääsi mukaan vuoden 1936 olympialaisten koripalloturnaukseen, jolloin laji oli ensimmäistä kertaa mukana. Kisoissa Japani sijoittui lopulta yhdeksänneksi yhdessä viiden muun maan kanssa. Vuonna 1960 järjestettiin ensimmäiset koripallon Aasian-mestaruuskilpailut, joihin maa osallistui. Japani sijoittui turnauksessa kolmanneksi ja voitti ensimmäisen arvokisamitalinsa. Vuonna 1963 maa pääsi ensimmäistä kertaa MM-kilpailuihin, mutta sijoittui turnauksen viimeiseksi. Vuosina 1965 ja 1971 Japani voitti Aasian-mestaruuskilpailut. Maan viimeisin esiintyminen MM-tasolta on vuodelta 2006, jolloin Japani sijoittui kotikisoissaan seitsemänneksitoista.


title: Wippien

text: Wippien on avoimen lähdekoodin VPN-asiakasohjelma, joka hyödyntää P2P-tekniikkaa. Ohjelma on saatavilla tällä hetkellä Windowsille ja Linuxille (beta).


title: Purppuraturpiaali

text: Purppuraturpiaali ("Quiscalus quiscula") on Pohjois-Amerikassa tavattava turpiaaleihin kuuluva varpuslintu.


title: Purppuraturpiaali

text: Kooltaan purppuraturpiaali on 28–34 cm, ja koiras on hieman naarasta kookkaampi. Koiras on väritykseltään kauttaaltaan metallinkiiltoisen musta. Erityisesti pää ja rinta ovat vihreän tai violetinkiiltävät. Naaras on väriltään vaaleampi ja ruskehtavampi kuin koiras, ja nuoret linnut ovat ruskeita. Purppuraturpiaalin nokka on musta ja pitkähkö, ja silmien iirikset ovat keltaiset.


title: Purppuraturpiaali

text: Purppuraturpiaalin levinneisyysalue ulottuu Kanadan itäosista Kalliovuorten Yhdysvaltain itäosiin. Purppuraturpiaalin elinympäristöä ovat avoimet alueet, joilla kasvaa yksittäisiä puita, pellot ja suot. Se sopeutuu hyvin myös ihmisen muokkaamiin ympäristöihin ja on yleinen myös kaupunkien puistoissa ja puutarhoissa. Ihmisen toiminta onkin lisännyt lajille sopivia elinympäristöjä, ja lajin kanta on kasvanut. Nykyään purppuraturpiaali onkin yksi Yhdysvaltain yleisimmistä linnuista.


title: Purppuraturpiaali

text: Pesimäajan ulkopuolella purppuraturpiaalien ravinto koostuu pääasiassa siemenistä, erityisesti maissista ja tammenterhoista. Lisäksi se voi syödä myös hedelmiä. Pesimäaikaan eläinravinnon osuus kasvaa. Lintu pyydystää hyönteisiä ja muita selkärangattomia ja voi syödä myös kaloja, sammakoita, hiiriä ja toisia lintuja. Purppuraturpiaalin on havaittu myös ryöstävän ruokaa muilta linnuilta. Ravintonsa purppuraturpiaali etsii maasta nokallaan.


title: Purppuraturpiaali

text: Purppuraturpiaalit yöpyvät suurina kolonioina, joissa voi olla jopa tuhat lintua ja mukana voi olla myös muita lajeja. Pesimäkoloniat ovat hieman pienempiä, noin kahdensadan yksilön kokoisia. Pääosa purppuraturpiaaleista muuttaa etelämmäksi talveksi, mutta pesimäalueet eivät ole kovin kaukana talvehtimisalueista.


title: Purppuraturpiaali

text: Purppuraturpiaalien pesimäkausi kestää maaliskuulta heinäkuulle. Yhdellä parilla on yksi pesintä kaudessa. Naaras valitsee pesäpaikan ja rakentaa kuppimaisen pesän yleensä havupuuhun tikuista, ruohoista, lehdistä ja mudasta. Naaras munii yhdestä seitsemään sinertävää tai harmahtavaa, joskus tummapilkullista, munaa. Vain naaras hautoo munia kahden viikon ajan, mutta koiras ruokkii kuoriutuneita poikasia ja puolustaa pesää.


title: Dennis Hull

text: Dennis Hull (s. 19. marraskuuta 1944 Pointe Anne, Ontario) on kanadalainen jääkiekkoilija. Hän pelasi NHL:ssä vuosina 1964–1978. Hänen veljensä on Bobby Hull ja veljenpoikansa Brett Hull.


title: Tutkamieskilta

text: Tutkamieskilta ry on Maanpuolustuskiltojen liitto ry:n jäsenjärjestö. Se on perustettu 7. marraskuuta 1972 ja rekisteröity 24. syyskuuta 1976. Yhdistyksen toiminta-alue on Suomen valtakunnan alue ja kotipaikka Riihimäki.


title: Tutkamieskilta

text: Tutkamieskilta on profiloitunut sähköteknillisen alan killaksi ja toimii kaikkien aselajien tutkankäyttäjien ja -kunnossapitohenkilöiden kiltana, sekä myös alan tutkimus-, kehittämis-, tuotanto- tai kaupallisissa tehtävissä toimivien ja toimineiden henkilöiden yhdyssiteenä. Kilta ylläpitää tutkamieshenkeä jäsenistönsä kesken, seuraten tutka-alan kehitystä ja keräten perinneaineistoa lähinnä kirjallisessa muodossa. Kilta pyrkii myös edistämään alan tietoutta.


title: Tutkamieskilta

text: Tutka-ala Suomessa on varsin nuori ala. Sen alku on käytännössä vuosi 1943, jolloin ensimmäiset ilmavalvonta- ja tulenjohtotutkat on hankittu Suomeen Saksasta . Ala alkoi vahvasti ilmavoimien siipien suojassa, mutta laajeni melko pian muidenkin puolustushaarojen osalle. Eri puolustushaaroilla ja aselajeilla onkin omien kiltojensa kautta kytkökset alojensa tutkatekniikkaan ja tutka-alan toimintaan.


title: Tutkamieskilta

text: Ilmavoimissa on myös Ilmavoimien kiltaliitto ry ja sen jäsenyhdistys Ilmavoimien viestikilta ry, aikaisemmin Ilmavoimien Viesti- ja tutkakilta ry.


title: Tutkamieskilta

text: Killan logo mukailee maanpuolustukseen liittyvää tornikuviota, jonka sisällä tutkaan oleellisesti liittyvä ontelomagnetronin rakennetta esittävä kuvio.


title: The Darker Side of Nonsense

text: The Darker Side of Nonsense on nu metal -yhtye Dry Kill Logicin esikoisalbumi, joka julkaistiin 5. kesäkuuta 2001. Seuraavana vuonna yhtye päätti lopettaa sopimuksensa Roadrunner Recordsin kanssa ja albumi jäi yhtyeen ainoaksi kyseisen levy-yhtiön kustantamaksi julkaisuksi.


title: Aleksandr Semak

text: Aleksandr Semak (s. 22. helmikuuta 1966 Ufa) on entinen neuvostoliittolainen ja venäläinen jääkiekkoilija. Hänet valittiin Neuvostoliiton ja Venäjän jääkiekon kunniagalleriaan vuonna 1990. Semak pelasi vuosien 1982 ja 1992 välillä kahdeksan kautta Neuvostoliiton jääkiekon mestaruussarjassa, ensin Salavat Julajev Ufassa ja sitten Moskovan Dynamossa. Tämän jälkeen Semak siirtyi pelaamaan kuudeksi kaudeksi NHL:ään Pohjois-Amerikkaan. Semak pelasi seuroissa New Jersey Devils, New York Islanders, Tampa Bay Lightning ja Vancouver Canucks.


title: Vitali Prohorov

text: Vitali Prohorov (s. 25. joulukuuta 1966) on entinen neuvostoliittolainen ja venäläinen jääkiekkoilija. Hänet valittiin Neuvostoliiton ja Venäjän jääkiekon kunniagalleriaan vuonna 1992. Prohorov pelasi muun muassa Moskovan Spartakin joukkueessa ja NHL:ssä St. Louis Blues -joukkueessa. Prohorov voitti jääkiekon olympiakultaa IVY:n joukkueessa vuonna 1992.


title: Skarabee (albumi)

text: Skarabee on Vesa-Matti Loirin 31. albumi, joka julkaistiin 13. lokakuuta 2010. Levy sisältää varta vasten Loirille kirjoitettuja kappaleita, ja jatkaa näin ollen edellisen, "Hyvää puuta" -levyn, linjalla. Tekijöinä ovat mukana mm. J. Karjalainen, Paula Vesala, Chisu, Olavi Uusivirta, Timo Kiiskinen, Tuure Kilpeläinen, Markus Koskinen sekä Markus Nordenstreng. Tuottajana on edellisen levyn tavoin Tommi Viksten. Musiikillisesti albumilla on jazzahtavia sävyjä, sekä Loirille ominaista groovaavaa fraseerausta ja rosoisuutta.


title: Skarabee (albumi)

text: Albumi myi ilmestymisvuotenaan kultaa.


title: Hitonhauta

text: Hitonhauta on Laukaan Valkolassa sijaitseva, jääkauden aikana muodostunut rotko. Se on 800 metriä pitkä, ja sen seinämät ovat 10–20 metriä korkeat. Rotkon leveys on 30–40 metriä. Paikalle lähelle pääsee Hitonhaudantietä pitkin.


title: Hitonhauta

text: Hitonhaudan kasvillisuus on arvokasta ja monipuolista. Alueella viihtyy useita harvinaisia kasveja ja sammaleita, sekä retkeilijöitä.


title: Celebesinsuokana

text: Celebesinsuokana ("Amaurornis isabellina"), myös "A. isabellinus", on Indonesian kotoperäinen rantakana. Se elää ainoastaan Sulawesin saarella. Hermann Schlegel kuvaili lajin holotyypin Sulawesin Gorontalosta vuonna 1865.


title: Viasat Hockey

text: Viasat Hockey on Modern Times Groupin omistama jääkiekkoon keskittyvä televisiokanava. Kanava aloitti toimintansa Pohjoismaiden satelliittiverkossa 1. syyskuuta 2009, ja tuli myöhemmin saataville myös kaapeliverkkoihin. Tammikuusta 2010 lähtien kanavan paikallinen versio on näkynyt myös Virossa, Latviassa ja Liettuassa. Kanava teki laajamittaista ohjelmayhteistyötä Nelonen Pro 1 ja -Pro 2 -kanavien kanssa syksyyn 2013 saakka, johon kuului muun muassa NHL- ja KHL -otteluiden yhteislähetykset.


title: Viasat Hockey

text: Syksystä 2013 alkaen Viasat on lähettänyt kanavasta lokalisoitua versiota Suomeen. Kanava kulkee nimellä "Viasat Hockey Finland" ja entisen ohjelmatarjonnan lisäksi, se näyttää ottelut suomenkielisellä selostuksella ja studio-osuuksilla. Tämän myötä yhtiö saa yksinoikeuden NHL- ja KHL -sarjoihin, eikä niitä enää näy Nelonen Pro -kanavilla.


title: Ojasuokana

text: Ojasuokana ("Amaurornis phoenicurus") on eteläaasialainen rantakana. Sen laaja elinympäristö ulottuu Pakistanista ja Intiasta Kiinan itäosiin, Japanin eteläisille saarille, Filippiineille ja Indonesiaan. Lajista tunnetaan neljä alalajia. Thomas Pennant kuvaili lajin holotyypin Sri Lankasta vuonna 1769.


title: Carlights EP

text: Carlights EP on tamperelaisen Jann Wilden EP-levy. Kuuden kappaleen EP on julkaistu vain rajoitettuna 12" vinyylinä. Levy sisältää kuusi kappaletta samana vuonna aiemmin julkaistulta täyspitkältä Don't Play With The Flame On Your Hand.


title: Carlights EP

text: A-puoli


title: Carlights EP

text: B-puoli


title: Purjehdus kesäolympialaisissa 1996

text: Vuoden 1996 kesäolympialaisten purjehdus järjestettiin 22. heinäkuuta – 2. elokuuta 1996 Savannahissa, Georgiassa, Yhdysvalloissa. Laji oli mukana olympialaisten ohjelmassa 21. kertaa. Mukana oli 458 osanottajaa 78 maasta. Tapahtumia oli kymmenen.


title: Club Portugalete

text: Club Portugalete on jalkapalloseura Portugaleten kunnasta Espanjan Baskimaasta. Seuran edustusjoukkue pelaa Espanjan neljänneksi korkeimmalla sarjatasolla Tercera Divisiónissa.


title: Club Portugalete

text: Seura perustettiin vuonna 1909 nimellä Club Deportivo Portugalete. Se nousi ensimmäisen kerran Tercera Divisióniin, joka oli tuolloin maan kolmanneksi korkein sarjataso, kaudeksi 1951–1952 ja on sittemmin pelannut sarjassa runsaat 20 kautta. Joukkue voitti Terceran lohkonsa kausilla 2004–2005 ja 2007–2008. Kaudella 2005–2006 joukkue pelasi Segunda División B:ssä. Kausina 2008–2009 ja 2010–2011 Portugalete selvisi ainoana Terceran joukkueena 32 parhaan joukkoon cup-kilpailu Copa del Reyssä.


title: Club Portugalete

text: Portugaleten kotistadion on 3 000 -paikkainen La Florida.


title: 99 Dike

text: 99 Dike on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi A. Borrelly vuonna 1868. Pikkuplaneetta sai nimensä kreikkalaisen mytologian Dike-jumalattaren mukaan. Diken läpimitta on noin 69 kilometriä ja pyörähdysaika noin 10,36 tuntia.


title: Capetown

text: Capetown tai Cape Town voi tarkoittaa ainakin seuraavia:


title: Mežduretšje

text: Mežduretšje () on maalaiskunta ja sen keskustaajama Kuolan piirissä Murmanskin alueella, Murmanskin kaupunginsta ja Kuolanvuonosta länteen. Mežduretšje sijaitsee Petsamoon ja Norjan rajalle johtavan M18-valtatien varrella. Kunnan asukasluku oli 2 503 henkeä (vuonna 2010).


title: Mežduretšje

text: Kunnan keskustaajama Mežduretšje sijaitsee 24 km piirikeskuksesta Kuolasta luoteeseen. Kunnan muut asutuskeskukset ovat Minkino ja Mišukovo Kuolanvuonon rannalla sekä läntisempi Kilpjavr.


title: The Avengers: Earth’s Mightiest Heroes

text: The Avengers: Earth's Mightiest Heroes on Marvel Animationin ja Film Romanin tuottama yhdysvaltalainen 52-osainen piirrossarja, joka pohjautuu Marvelin sarjakuvaryhmään Kostajiin. Se on toinen Kostajiin pohjautuva animaatiosarja. Edellinen sarja "" esitettiin vuosina 1999-2000.


title: The Avengers: Earth’s Mightiest Heroes

text: Sarja alkoi Yhdysvalloissa 20. lokakuuta 2010 Disney XD:llä. Sitä ennen Disney XD:llä esitettiin 20-osainen minisarja syys-lokakuun aikana. Jokainen jakso kestää viisi ja puoli minuuttia, jossa kerrotaan ryhmän synnyin tarina.


title: The Avengers: Earth’s Mightiest Heroes

text:
Maailman vaarallisimmat viholliset ovat karanneet ja kuusi suurinta sankaria päättää yhdistää voimansa muodostaakseen rikollisia taistelevan ryhmän Kostajat. Ryhmä kuuluvat Kapteeni Amerikka, Rautamies, Muurahaismies, Hulk, Thor ja Ampiainen. Myöhemmin ryhmään liittyvät myös Musta Pantteri ja Haukansilmä.
Animaatiosarjan pohjalta tehtiin myös 4-osainen sarjakuva, jota tekivät Christopher Yost, Scott Wegener ja Patrick Scherberger.


title: Cassandra

text: Cassandra ja Kassandra tarkoittavat seuraavia:


title: Itchō Hanabusa

text: Itchō Hanabusa (英一蝶) (1652-1724) oli japanilainen taidemaalari, kalligrafi ja runoilija. Hän uudisti japanilaista kuvataidetta ottamalla aiheensa arkielämästä ja kuvasi niitä hyväntahtoisesti ja humoristisesti.


title: Itchō Hanabusa

text: Hänen yksityiselämänsä oli värikästä: hän nautti suuresta suosiosta, ja oli kuitenkin välillä vankilassa ja karkoitettuna. Hänen tekemiensä rikosten laadusta ei ole säilynyt tietoa.


title: Luettelo WWE Tag Team -mestareista

text: Tämä on Luettelo WWE Tag Team -mestareista


title: Luettelo WWE Tag Team -mestareista

text: Eniten WWE Tag Team -mestaruuden ovat voittaneet MNM ja The Corre tiiminä (3 kertaa) ja yksilönä Eddie Guerrero, Rey Mysterio, ja John Morrison, jotka ovat voittaneet sen 4 kertaa. Pisin mestaruuskausi on Paul Londonin ja Brian Kendrickin tiimillä, jotka pitivät titteleitä 331 päivää. Lyhimmän mestaruuskauden tekivät The Miz ja John Cena, jotka pitelivät mestaruuksia noin 5 minuuttia. Ensimmäiset mestarit olivat Kurt Angle ja Chris Benoit, jotka voittivat tittelit 20. lokakuuta, 2002, No Mercyssä. Mestaruuksia on hallinneet 31 eri tiimiä. Nykyiset mestarit ovat The New Day (Big E ja Kofi Kingston).


title: Castleton

text: Castleton voi tarkoittaa seuraavia asioita:


title: Simonetta Sommaruga

text: Simonetta Sommaruga (s. 14. toukokuuta 1960, Zug) on sveitsiläinen poliitikko ja 1. lokakuuta 2010 lähtien Sveitsin liittoneuvoston jäsen. Puoluetaustaltaan hän on sosiaalidemokraatti ja seuraa maan hallituksessa puoluetoveriaan Moritz Leuenbergeriä. 22. syyskuuta 2010 pienestä kamarista, eli senaatista, suuren kamarin äänestyksellä liittoneuvostoon valitun Sommarugan valinta oli historiallinen, sillä tuon jälkeen Sveitsin hallitus on ensimmäistä kertaa maan historiassa naisenemmistöinen.


title: Simonetta Sommaruga

text: Valinta oli myös siinä mielessä historiallinen, että vaikka parlamentti valitsi Simonetta Sommarugan viestintä-, liikenne ja energiaministeriksi, liittoneuvoston kolme muuta naisministeriä muuttivat vastuita niin että Sommarugasta tuli oikeusministeri, vastoin hänen tahtoaan, mikä aiheutti Sveitsissä lyhyen poliittisen skandaalin vuonna 2010, sillä perinteisesti oikeusministeriksi on valittu lakimieskoulutusta saanut henkilö.


title: Simonetta Sommaruga

text:
Sommaruga kävi lukion Bernissä ja opiskeli kolme vuotta pianonsoittoa Sveitsissä Luzernissa. Osallistuttuaan Kaliforniassa sekä Roomassa yliopistoissa lukuvuoden 1983–84 opetukseen hän työskenteli naisten turvakodissa Fribourgin kantonissa.
Vuosina 1988–91 Sommaruga opiskeli englantia ja espanjaa Fribourgin yliopistossa Sveitsissä suorittamatta tutkintoa.
Sosiaalidemokraattisen puolueen aktiivijäsenyyden myötä Sommaruga työskenteli Sveitsin kuluttajasuojayhdistyksessä 1993 alkaen ja toimi sen puheenjohtajana vuodesta 2000.
Vuosina 1997–2005 Sommaruga toimi Bernin kyljessä olevan Könizin kunnan kunnanhallituksessa vastaten kunnan palo- ja pelastustoimesta. Ennen ministeriyttään Sommaruga oli mm. Slow Food Schweiz -liikkeen jäsen sekä Bernin Bärenpark (karhupuiston) hallituksen jäsen. Lähde Sveitsin liittoneuvoston oikeus- ja poliisiosaston kotisivu.


title: Simonetta Sommaruga

text: Sommarsuga on naimisissa kirjailija Lukas Hartmannin kanssa. He asuvat Spiegelissä lähellä Berniä.


Simonetta Sommaruga


title: Centaur

text: Centaur tarkoittaa muun muassa seuraavia:


title: Motoori Norinaga

text: Motoori Norinaga (; 1730–1801) oli japanilainen Kokugaku-koulukunnan huomattava oppinut, joka vaikutti Edo-kaudella. Hänen mukaansa japanilaiset klassikot paljastivat Japanin yhteiskunnan muinaisen harmonian, jossa kungfutselaista etiikkaa ei vaadittu säätelemään alamaisten, hallitsijan ja jumaluuksien välisiä suhteita.


title: Motoori Norinaga

text: Nuorena Motoori keskittyi kielitieteeseen. Myöhemmällä iällä hän siirtyi historian ja kirjallisuuden tutkimukseen.


title: Motoori Norinaga

text: Hän julkaisi 44-osaisen tutkimuksen "Kojikista" nimeltä "Kojiki-den".


title: Navarran yliopisto

text: Navarran yliopisto (, ), on yksityinen, paavillinen yliopisto Navarrassa Espanjassa. Sitä ei tule sekoittaa yleiseen Navarran yliopistoon "Universidad Pública de Navarra".


title: Navarran yliopisto

text: Korkeakoulu perustettiin avaamalla oikeustieteen tiedekunta 17.10.1952 nimellä "Estudio General de Navarra". Perustaja on pyhä Josemaría Escrivá, katolisen sielunhoitoyhteisön Opus Dein perustaja ja vielä nykyäänkin yliopisto perustuu kristillisille arvoille ja toimii vahvasti Opus Dein apostolaatista. Alkuun kahdeksan professoria opetti 48 lakitieteen opiskelijaa. Kun vuonna 1955 oli avattu myös filosofian ja vuonna 1958 Business School IESE, vakiinnutti Pyhä istuin koulun Navarran yliopistona. Escrivá, joka oli itsekin oikeustieteen tohtori, nimettiin yliopiston suurkansleriksi. Vuonna 1954 yliopistoon perustettiin lääketieteellinen tiedekunta, jolle avattiin vuonna 1960 yliopistollinen sairaala. Lääketieteelliseen tiedekuntaan kuuluu myös lääketieteellinen tutkimuskeskus (CIMA). Espanjan valtio hyväksyi paavillisen yliopiston viralliseksi yliopistoksi 8.9.1962.


title: Navarran yliopisto

text: Nykyään yliopistolla on kampuksia pääasiassa Pamplonassa, mutta IESE Business School sijaitsee Madridissa ja Barcelonassa, ja San Sebastiánissa Navarran teknillisen yliopiston kampus. Navarran yliopistossa on noin 14'950 opiskelijaa ja siellä on kymmenen tiedekuntaa. Lisäksi yliopistolla on yhteistyösopimuksia muiden huippuyliopistojen, kuten esimerkiksi Aalto yliopiston kauppakorkeakoulun, Lausannen yliopiston,  University of Washington (USA) ja University of Hong Kongin (Kiina) kanssa.


title: Navarran yliopisto

text: New York Times listasi Navarran yliopiston ensimmäisen kerran 60 parhaan yliopiston joukkoon. Vuonna 2012 se listattiin maailman 32. parhaana yliopistona.


title: Salpapensas

text: Salpapensas ("Cleyera japonica") on ikivihreä, kukkiva puu, joka elää luonnonvaraisena Japanissa, Koreassa ja Kiinassa. Se voi kasvaa 10 metriä korkeaksi. Sen kukat ovat tuoksuvat, kermanvalkoiset, marjat kiiltävän mustat. Lehdet ovat 7–10 cm pitkiä, yksinkertäisiä kiiltäviä. Nuoret lehdet ovat punertavia.


title: Salpapensas

text: Salpapensas on japanilaisessa kulttuurissa erityisen pyhä puu.


title: Daria Werbowy

text: Daria Werbowy (s. 19. marraskuuta 1983) on ukrainalais-kanadalainen malli. Hänet tunnetaan muun muassa ranskalaisen kosmetiikkayhtiö Lancômen Hypnose-hajuveden mainoskasvona. Werbowylla on halussaan ennätys useimpien muotinäytösten avaus- ja lopetusmallina yhden kauden aikana. Werbowy on työskennellyt useille suurille muotitaloille ja poseerannut tunnettujen muotilehtien, kuten Voguen ja Ellen kansikuvissa.


title: Baltimore Bullets

text: Baltimore Bullets oli vuosina 1944–1954 toiminut koripalloseura Baltimoresta. Bullets pelasi kolme ensimmäistä toimintavuottaan American Basketball Leaguessa, josta se nostettiin vuonna 1947 Basketball Association of Americaan, eli nykyiseen NBA:han. Ensimmäisenä pelikautenaan seura onnistui voittamaan BAA-mestaruuden. Seuran toiminta lopetettiin vuonna 1954 taloudellisten syiden takia.


title: Baltimore Bullets

text: Baltimore Bullets aloitti pelaamisen ABL:ssä kaudella 1944–1945. Ensimmäisellä kaudella joukkue voitti neljätoista ottelua 30 runkosarjaottelusta. Bullets sijoittui kuuden joukkueen sarjassa neljänneksi ja pääsi pudotuspeleihin. Ensimmäisellä kierroksella seura voitti Trenton Tigers ja pääsi loppuotteluihin, joissa se kohtasi Philadelphia Sphasin. Alun perin finaalisarja piti pelata paras viidestä-systeemillä, mutta lopulta mestaruus päätettiin jakaa ensin kaksi voittoa saavuttaneelle joukkueelle. Loppuottelusarja päättyi lopulta Philadelphian 2–1 voittoon. Kaudella 1945–1946 Bullets voitti runkosarjan voitettuaan 21 ottelua. Pudotuspelien ensimmäisellä kierroksella joukkue kohtasi New York Gothamsin. Voitettuaan New Yorkin Bullets eteni loppuotteluun, jossa se sai vastaansa viime vuoden mestarin, eli Philadelphian. Tällä kertaa Bullets voitti mestaruuden otteluvoitoin 3–1. Viimeisenä ABL-kautenaan seura voitti runkosarjan voitettuaan eteläisessä divisioonassa 24 ottelua. Pudotuspelien ensimmäisellä kierroksella joukkue kohtasi Brooklyn Gothamsin ja voitti otteluparin voitoin 2–1. Loppuotteluissa Bulletsin oli määrä saada vastaansa Trenton Tigers, mutta kun Bullets sai kutsun World Professional Basketball Tournamentiin, joutui se luovuttamaan.


title: Baltimore Bullets

text: Kauden 1946–1947 jälkeen BAA:sta lähti neljä joukkuetta. Tämän johdosta Baltimore Bullets päätti vuonna 1947 siirtyä BAA:han laajentumisjoukkueena. Jo sarjan ensimmäisenä toimintavuotena Bullets oli halunnut liittyä sarjaan, mutta tällöin se ei päässyt kehnon peliareenansa takia mukaan. Kaudella 1947–1948 Bulletsin valmentajana jatkoi Buddy Jeannette, joka jatkoi myös pelaamista joukkueessa. Bulletsin historian ensimmäinen ottelu päättyi tappioon Washington Capitolsia vastaan, mutta tämän jälkeen joukkue voitti seuraavat yhdeksän ottelua perättäin. Runkosarjan päätyttyä joukkue oli voittanut 28 ottelua, jolla se sijoittui läntisen divisioonan toiselle sijalle. Myös kaksi muuta joukkuetta oli sijoittunut samalle tilalle, jonka takia jouduttiin pelaamaan karsintaottelu pudotuspeleihin pääsevistä joukkueista. Tämän Bullets voitti Chicago Stagsia vastaan. Pudotuspelien ensimmäisellä kierroksella seura kohtasi New York Knicksin, jonka se voitti voitoin 2–1. Välierissä Bullets voitti uudelleen Chicago Stagsin ja pääsi loppuotteluihin. Loppuottelusarjan Bullets voitti otteluvoitoin 4–2 Philadelphia Warriorsia vastaan, jolloin Bullets voitti ensimmäisen BAA-mestaruutensa. Voittorahoina seura sai 9 385 dollaria. Kaudella 1948–1949 Bullets hävisi runkosarjassa 31 ottelua ja voitti kaksi vähemmän. Tällä määrällä joukkue sijoittui itäisessä divisioonassa kolmanneksi. Pudotuspelien ensimmäisellä kierroksella Bullets kohtasi New York Knickerbockersin. Bullets voitti ensimmäisen ottelun, mutta kun kaksi seuraavaa ottelua päättyivät Knickerbockersien voittoon, putosi joukkue jatkosta.


title: Baltimore Bullets

text: Kaudeksi 1949–1950 sarjan nimeksi vaihdettiin National Basketball Association. Merkittävä tapaus oli Bulletsin kielto joukkueen kotipelien kuvaamisesta. Runkosarjan otteluiden määrää lisättiin 68:een, joista Bullets onnistui voittamaan vain 25. Vuoden vaihteessa 1950 seura pelasi kaksitoista ottelua, joista se voitti ainoastaan yhden. Nimenvaihdoksen myötä sarja oli laajentunut kolmeen divisioonaan. Bullets sijoittui itäisen divisioonan viimeistä edeltäväksi, eikä näin ollen päässyt pudotuspeleihin. Myös seuraavana kautena Bullets hävisi enemmän otteluita kuin saavutti voittoja. Kauden huonoimmat ottelut sattuivat edelliskauden tapaan vuodenvaihteeseen, jolloin joukkue voitti kahdestatoista ottelusta vain yhden. Runkosarjan päätyttyä Bullets oli onnistunut voittamaan 25 ottelua, eikä päässyt pudotuspeleihin. Kaudeksi 1951–1952 joukkueen valmentajaksi nousi Fred Scolari, joka korvasi Buddy Jeannetten. Myöhemmin Scolarin tilalle vaihdettiin Chick Reiser. Seuraavat kaksi kautta sujuivat seuralta kuitenkin laskujohteisesti, sillä kaudella 1952–1953 joukkue voitti kuusitoista ottelua häviten 70. Kausi 1953–1954 oli Bulletsin viimeinen NBA-kausi. Tällöin seura voitti kuusitoista ottelua Clair Been alaisuudessa.


title: Baltimore Bullets

text: Vuoden Bullets sai ensimmäisen varauksen, jolla seura varasi Frank Selvyn. Tällä ei kuitenkaan ollut enää väliä, sillä seuran taloustilanne oli pahentunut. Marraskuussa 1954 seura anoi NBA:lta lupaa lopettaa toiminta ja loppukuun aikana lupa myönnettiin. Kauden 1954–1955 aikana Bullets ehti pelata neljätoista ottelua.


title: Don’t Fear the Reaper: The Best of Blue Öyster Cult

text: Don't Fear the Reaper: The Best of Blue Öyster Cult on yhdysvaltalaisen Blue Öyster Cult -yhtyeen helmikuussa 2000 julkaistu kokoelma-albumi. Mukana on yhden CD-levyn verran yhtyeen tunnetuimpia kappaleita vuosilta 1971–1983.


title: Korson koulu

text: Korson koulu on Vantaan Korsossa sijaitseva yläkoulu. Kouluun kuuluu kaksi sisäpihaa reunustavaa toisistaan erillistä rakennusta. Koulussa annetaan opetusta luokka-asteille 6–9. Koulun rehtori on Maiju Rissanen. Vuonna 2014 koulua kävi 513 oppilasta.


title: Korson koulu

text: Koulun noin 480 oppilasta opettaa noin 45 opettajaa.


title: Korson koulu

text: Jokivarren, Kulomäen ja Vierumäen koulusta alakoulujen oppilaat siirtyvät pääsääntöisesi Korson kouluun.


title: Korson koulu

text: Koulurakennuksen yhteydessä toimii Korson uimahalli.


title: Korson koulu

text: Koulussa järjestetään useita konsertteja, esimerkiksi vuosittainen Ankanpoikarock.


title: Bamble

text: Bamble on Norjan kunta Telemarkin läänissä, Langesundsfjorden-Frierfjordenin lounaispuolella. Se rajoittuu Kragerøön, Drangedaliin, Skieniin ja Porsgrunniin. Kuntaan kuuluvat kaupunkitaajamat Stathelle ja Langesund, sekä Herren taajama.


title: Bamble

text: Bamblen nimen alkuperä on epävarma. Eräiden teorioiden mukaan se voi perustua uusnorjan sanaan "bembel", tarkoittaen kirjaimellisesti "suurta vatsaa". Nimi on voinut olla jonkin paikkakunnan korkean paikan nimenä.


title: Bamble

text: Langesundin ja Stathellen taajamat ovat perinteisiä merenkulkukaupunkeja. Langesund on ollut tulliasemana 1570–1962 ja luotsiasemana () vuodesta 1680 lähtien. Se on myös perinteinen puutavarasatama ja perinteikäs laivanrakennuspaikkakunta. Stathelle on ollut luotsiasema ("ladested") vuodesta 1774, omaten myös pitkät perinteet kaupassa ja merenkulussa. Herren taajama syntyi puunjalostusteollisuuden ympärille. Paikkakunnalla on myös louhittu nikkeliä, jonka esiintymät kuitenkin käytettiin loppuun suhteellisen lyhyessä ajassa.


title: Bamble

text: Aiemmat Bamblen, Langesundin ja Stathellen kunnat liittyivät yhteen Bamblen nykyiseksi kunnaksi vuonna 1964. Kunnan vaakuna hyväksyttiin 1986. Vaakunan kultainen ruori sinisellä taustalla symboloi kunnan vahvaa yhteyttä mereen.


title: Bamble

text: Bamblen luonto on metsäistä ja kumpuilevaa peruskalliomaastoa. Rannikko on repaleista ja saaristoista. Langesundfjordenin alue on geologisen "Oslofeltetin" eteläraja, jossa on kalkkikiveä ja savikiveä. Bamblen alueella on useita mineraaliesiintymiä, kuten sinkkiä, lyijyä, nikkeliä ja uraania, mutta nykyisin alueella ei ole kaivostoimintaa. Alueen peruskallioalueet ovat antaneet nimen "Bamblefeltetin" peruskalliovyöhykkeelle.


title: Bamble

text: Väestömäärä on kasvanut 1900-luvun alusta. Erityisen merkittävää on ollut petrokemian teollisuuden perustaminen alueelle 1970-luvulla. Noin 70 % kunnan asukkaista asuu lähes yhteenkasvaneissa Langesundin ja Stathellen kaupunkitaajamissa. Herren taajama sijaitsee Rafnesin lähistöllä Frierfjordenin rannalla. Tammikuussa 2013 tehdyn väestönlaskennan mukaan kunnassa oli 14 129 asukasta.


title: Bamble

text: Bamblen teolliset työpaikat kasvoivat merkittävästi Borealiksen ja Norsk Hydron avattua suuret petrokemian tehtaat Rafnesiin 1977–1979. Tehtaissa tuotetaan muun muassa etyleeniä, vinyylikloridia, klooria ja muoviraaka-aineita.


title: Bamble

text: Muita merkittäviä työllistäjiä ovat korjaamotoiminta sekä maa- ja metsätalous. Vuonna 2001 51 % kunnan työssäkäyvästä väestöstä työskenteli kunnan ulkopuolella, pääosin Porsgrunnissa ja Skienissä.


title: Bamble

text: Kunnan läpi kulkee Eurooppatie E 18. Stathellesta lähtevät Riksvei 352 Langesundiin ja 353 Herren kautta Skieniin. Langesundin ja Helgeroan välillä on lauttayhteys.


title: Marc Habscheid

text: Marc Joseph Habscheid (1. maaliskuuta 1963 Swift Current, Saskatchewan, Kanada) on kanadalainen jääkiekkovalmentaja ja entinen jääkiekkoilija. Hän pelasi NHL:ssä 345 ottelua ja kiekkoili urallaan myös Sveitsin ja Saksan pääsarjassa. Pelaajauransa jälkeen hän aloitti valmentajana. Habscheid on valmentanut pääosin WHL-juniorisarjojen joukkueita, mutta hän on luotsannut Kanadan kertaalleen maailmanmestariksi.


title: Marc Habscheid

text: Habscheid pelasi kaudet 1979–1981 WHL:n Saskatoon Bladesissa. Edmonton Oilers varasi hänet NHL:ään. Hän aloittikin kauden 1981–1982 Edmontonissa, mutta hänet lähetettiin seitsemän pelin jälkeen takaisin Saskatooniin. WHL:ssä Habscheid teki 151 pistettä 55 ottelussa. WHL-kauden jälkeen Habscheid siirtyi pelaamaan CHL:n pudotuspelejä Wichita Windiin.


title: Marc Habscheid

text: Lokakuussa 1982 Habscheid kaupattiin WHL:ssä Saskatoonista Kamloops Junior Oilersiin, jossa pelasi kuusi ottelua tehoin 7+16. Edmontonin organisaatiossa hän pelasi kauteen 1984–1985 asti. Neljän kauden aikana Habscheid pelasi Edmontonissa 74 ottelua. Kausilla 1983–1984 ja 1984–1985 Edmonton voitti Stanley Cupin, mutta Habscheid ei pelannut tarpeeksi otteluita kauden aikana, jotta hän olisi saanut nimeään voittopokaaliin. Lokakuussa 1985 Habscheid kieltäytyi menemästä Edmontonin farmiseuraan Nova Scotia Voyageursiin, ja Edmonton hyllytti hänet. Habscheid oli hyllytettynä joulukuulle, jolloin hänet kaupattiin Minnesota North Starsiin. Edmonton sai Habscheidista, Don Barberista ja Emanuel Viveirosista Gord Shervenin ja Don Biggsin.


title: Marc Habscheid

text: Minnesotassa Habscheid pelasi kaudella 1985–1986 kuusi ottelua ja pääosa kaudesta meni farmiseura Springfield Indiansissa. Minnesota lähetti jälleen Habscheidin farmiin kauden 1986–1987 alussa, mutta hän kieltäytyi jälleen ilmoittautumasta farmiseurassa. Osapuolet päätyivät kompromissiratkaisuun ja Habscheid pelasi Kanadan maajoukkueen mukana loppukauden ja seuraavan kauden alun. Calgaryn olympialaisten jälkeen hän palasi Minnesotaan. Kausi 1988–1989 oli Habscheidin uran paras, kun hän teki Minnesotassa 76 ottelussa 54 pistettä. Kesällä 1989 hän solmi sopimuksen Detroit Red Wingsin kanssa. Detroitista hän siirtyi kahden kauden jälkeen Calgary Flamesiin vaihdossa Brian MacLellaniin. Calgaryssä Habscheid pelasi kauden 1991–1992, joka jäi hänen viimeisekseen NHL:ssä.


title: Marc Habscheid

text: Kauden 1992–1993 Habscheid edusti Sveitsin liigan SC Berniä. Seuraavat kaksi kautta hän pelasi Las Vegas Thunderissa IHL:ssa. Keväällä 1995 Habscheid palasi Eurooppaan, kun hän edusti loppukauden sveitsiläistä EV Zugia. Habscheidin uran viimeinen kausi meni Saksan DEL-liigan Augsburger Pantherissa. Hän joutui lopettamaan uransa kroonisen niveltulehduksen takia.


title: Marc Habscheid

text: Habscheid oli Kanadan avainpelaajia sen ensimmäisessä nuorten maailmanmestaruudessa. Habscheid oli vuoden 1982 kilpailujen Kanadan paras maalintekijä kuudella osumallaan, kun Kanada voitti maailmanmestaruuden.


title: Marc Habscheid

text: Habscheid kierteli Kanadan maajoukkueen mukana kahdella kaudella 1986–1988. Calgaryn olympialaisia edeltäneellä kiertueella Habscheid oli Kanadan paras pistemies. Hänet valittiinkin edustamaan Kanadaa olympialaisiin. Kanada sijoittui Calgaryssä neljänneksi. Ainoat aikuisten MM-kilpailunsa Habscheid pelasi 1992, jolloin Kanada jäi kahdeksanneksi.


title: Marc Habscheid

text: Habscheid aloitti valmennusuransa SJHL-juniorisarjan Melfort Mustangsissa, jota valmensi kauden 1996–1997. Heinäkuussa 1997 hän siirtyi valmentamaan WHL:n Kamloops Blazersia. Kamloopsia hän valmensi kaksi kautta, ja kaudella 1999–2000 hän aloitti WHL:n Kelowna Rocketsissa. Habscheid nimettiin kaudella 2002–2003 Kanadan juniorisarjojen vuoden valmentajaksi. Habscheid toimi myös Kanadan nuorten maajoukkueen apulaisvalmentajana MM-kilpailuissa 2002, jolloin Kanada sijoittui hopealle. Vuoden 2003 MM-turnauksessa Habscheid johti Kanadaa päävalmentajana, ja hän oli ensimmäinen Kanadaa nuorten maailmanmestaruuskilpailuissa sekä pelaajana että valmentajana edustanut henkilö. Kanada oli turnauksessa jälleen toinen. Kaudella 2003–2004 Habscheid valmensi Kelownan Memorial Cupin mestariksi.


title: Marc Habscheid

text: Kanadan jääkiekkomaajoukkueen päävalmentajaksi Habscheid nimettiin kesällä 2004. Hän toimi joukkueen valmentajana kahden vuoden ajan. Habscheidin valmennuksessa Kanada voitti MM-kultaa vuoden 2005 kisoissa. Torinon olympialaisissa Habscheid oli Kanadan apulaisvalmentaja. Myöhemmin keväällä pelatuissa MM-kilpailuissa hän jatkoi päävalmentajana. Kanada sai jälleen mitalin, kun se sijoittui hopealle.


title: Marc Habscheid

text: Boston Bruins nimesi Habscheidin Dave Lewisin apulaisvalmentajaksi kaudelle 2006–2007. Habscheid oli Bostonin apulaisvalmentajana yhden kauden. Lewis ja Habscheid saivat potkut kauden jälkeen. Habscheid palasi valmennustehtäviin kaudelle 2009–2010, kun hänet nimettiin WHL-joukkue Chilliwack Bruinsin päävalmentajaksi.


title: Jorma Huttunen

text: Jorma Tapio Huttunen (16. syyskuuta 1907 Helsinki – 4. marraskuuta 1979 Helsinki) oli suomalainen oopperalaulaja. Äänialaltaan Huttunen oli tenori.


title: Jorma Huttunen

text: Jorma Huttusen vanhemmat olivat kanttoriurkuri Matti Huttunen ja Anna Loviisa Piippo ja puoliso vuodesta 1936 Sylva Margaretha Granroth. Huttusen laulunopettajana oli noin 15 vuoden ajan italialainen Manlio Marcantoni, jonka kursseilla kävi myös toinen tunnettu suomalaistenori Vilho Kekkonen. Huttunen oli kiinnitettynä Suomen kansallisoopperaan vuosina 1936–1945 ja 1949–1964. Hän esiintyi vierailijana muun muassa Berliinin valtionoopperassa, Tukholman kuninkaallisessa oopperassa ja muissa Pohjoismaissa sekä Neuvostoliiton ja Italian oopperataloissa. Paitsi oopperatenorina, Huttunen oli tunnettu myös lied- ja oratoriolaulajana, ja hän konsertoi useissa Euroopan maissa. Hän toimi myös laulunopetuksen lehtorina Sibelius-Akatemiassa vuosina 1961–1974.


title: NBC Sports

text:
NBC Sports vastaa yhdysvaltalaisen NBC-televisiokanavan urheilutarjonnasta. Sen ohjelmistoon kuuluvat muun muassa olympialaiset, NFL, NHL, Yhdysvaltain avoin golfturnaus, Ryder Cup, PGA Tour, Kentucky Derby, Wimbledonin tennisturnaus, Ranskan avoin tennisturnaus, taitoluistelun MM-kilpailut, uinnin MM-kilpailut ja rugbyn maailmanmestaruuskilpailut. NBC Sportia johtaa Dick Ebersol.
NBC tunnetaan Yhdysvalloissa olympialaisten kanavana, se on näyttänyt amerikkalaisille kaikki kesäolympialaiset vuodesta 1988 lähtien ja talviolympialaiset vuodesta 2002 lähtien. Olympiarenkaat ovat näkyville NBC:n esittämissä ohjelmissa hyvissä ajoin ennen kisojen alkua. Vuoden 2008 Pekingin olympialaisia NBC televisio yhteensä 3 600 tuntia seitsemällä eri kanavalla. Kanava näyttää olympialaiset Yhdysvalloissa ainakin vuoteen 2032 asti.


title: Algerian jalkapalloliitto

text: Algerian jalkapalloliitto (, ) on algerialaisen jalkapallon korkein järjestö, joka perustettiin 21. lokakuuta 1962. Se on ollut FIFA:n jäsen vuodesta 1963 lähtien ja CAF:n jäsen vuodesta 1964. Algerian jalkapalloliiton tarkoituksena on hallinnoida maassa tapahtuvaa jalkapallotoimintaa, kuten Algerian jalkapallomaajoukkuetta, Ligue 1:tä sekä Algerian cupia.


title: Öko-Tex-standardi

text: Öko-Tex-standardi 100 on kansainvälinen tekstiilien testaus- ja sertifiointijärjestelmä, joka kehitettiin vuonna 1992. Standardi rajoittaa tiettyjen haitta-aineiksi katsottavien tekstiilikemikaalien käyttöä. Riippumattomien tutkimuslaitosten myöntämä sertifikaatti takaa, että tuotteessa ei ole haitallisia torjunta-aine-, raskasmetalli- tai formaldehydijäämiä.


title: Öko-Tex-standardi

text: Tekstiilituotteen on joko kiinnitetty pahvinen Öko-Tex-tuotelappu, merkki voi olla painettu myyntipakkaukseen tai se voi olla painettu esimerkiksi tuotteen saumaan ommeltuun kangaslappuun. Standardin tunnuksessa on vihreä kaari, jonka oikeassa laidassa on tyylitelty päivänkakkaran kuva. Suomeksi Öko-Tex-merkityissä tekstiileissä on Vihreän kaaren alla oranssilla kirjoitettu teksti "Turvallinen tekstiili", ja tämän alapuolella lukee lisäksi vihreällä "Tutkitusti haitta-aineeton" sekä vielä mustalla "Öko-Tex® Standardin 100 mukaisesti". Suomessa voi olla myynnissä myös tekstiilejä, joissa on Öko-Tex-merkintä englanniksi, saksaksi tai näillä molemmilla kielillä. Englanniksi oranssi teksti kuuluu: "Confidence in textiles", vihreä: "Tested for harmful substances" ja musta: "according to Oeko-Tex® Standard 100". Saksaksi vastaavat tekstit samassa järjestyksessä ovat: "Textiles vertrauen", "Geprüft auf Schadstoffe" ja "nach Oeko-Tex® Standard 100". Oheisessa kuvassa on Öko-Tex 100plus -merkki saksaksi. Lapussa on lisäksi testaukseen ja testauslaitokseen liittyviä merkintöjä. "Turvallinen tekstiili" -merkintä on kuluttajalle apuväline ostopäätöksen tekemisessä.


title: Öko-Tex-standardi

text: Öko-Tex-standardiin liittyvät vastuut on jaettu 17 testauslaitoksen kesken. Nämä muodostavat yhdessä Kansainvälisen Öko-Tex-liiton, jolla on yli 40 maailmanlaajuista toimipaikkaa. Haitta-aineiden testauskriteeristö perustuu uusimpiin tieteellisiin tutkimuksiin, ja sitä päivitetään jatkuvasti. Tekstiilien tuoteturvallisuusvaatimukset tiukentuvat vuosittain. Testauskriteerit ja niihin liittyvät testausmenetelmät on standardoitu kansainvälisellä tasolla, ja niitä sovelletaan laajasti vähittäismyynnissä niin ostoihin kuin tuotetoimituksiin liittyvissä sopimuksissa ja ohjeistuksessa. Sertifikaatteja on myönnetty yli 9 000:lle tekstiili- ja vaatetusalan yritykselle yli 80 maasta (9/2010).


title: Öko-Tex-standardi

text: Kuluttajalle Öko-Tex-merkintä on eräänlainen valmistajan laatutakuu. Merkintä on yhtenäinen turvallisuusstandardi läpi koko tekstiilien tuotantoketjun, ja sen aniosta voidaan tehdä kaikki tuotantovaiheet käsittäviä haitta-ainetarkastuksia. Näytteet testataan riippumattomissa Öko-Tex-testilaitoksissa. Näytteistä tutkitaan pH-arvo, formaldehydi-pitoisuus, torjunta-aineiden, liukoisten raskasmetallien ja klooriyhdisteiden määrä, säilöntäaineet, kuten pentakloorifenoli ja tetrakloorifenoli, sekä allergisoivat ja karsinogeeniset väriaineet. Testattavista näytteistä myös tutkitaan nykytietämyksen mukaan terveydelle haitalliset aineet, jotka eivät vielä ole sääntelyn alaisia tai lailla kiellettyjä.


title: Öko-Tex-standardi

text: Testauskustannukset riippuvat siitä, mihin neljästä tuoteluokasta tuote sijoittuu:


title: Öko-Tex-standardi

text: Mitä enemmän tuote joutuu ihon kanssa kosketuksiin, sitä tiukempia testausvaatimukset ovat.


title: Öko-Tex-standardi

text: Valmistajalle myönnetään sertifikaatti ja oikeus käyttää Öko-Tex-standardi 100 -tunnusta myymissään tuotteissa, kun tuote kaikilta osin täyttää kaikki Öko-Tex-kriteeristön vaatimukset. Öko-Tex-sertifikaatti myönnetään vuodeksi kerrallaan, ja kautta jatketaan, jos tuote edelleen läpäisee testit. Tietylle määrälle jo myynnissä olevia tuotteita tehdään vuosittain testausta, jotta voidaan varmistua siitä, että ne edelleen vastaavat myönnettyä sertifikaattia.


title: Öko-Tex-standardi

text: Kansainvälisen Öko-Tex-liiton kotisivuilta voi selvittää testausnumeron perusteella tuotteen Öko-Tex-merkinnän, sertifikaatin voimassaolon ja mihin luokkaan tuote kuuluu.


title: Öko-Tex-standardi

text: Vuonna 1995 tuli käyttöön tuotannon ekologisuudesta kertova Öko-Tex-standardi 1000. Standardin kriteeristöllä mitataan tuotolaitoksen ja tuotantotapojen ympäristöystävällisyyttä. Kriteeristön vaatimuksissa tarkastellaan muun muassa jätevesiä, energiankäyttöä, tuotantolaitoksen melutasoa ja pölyisyyttä sekä työturvallisuutta. Ympäristölle vahingollisten värjäysaineiden ja lapsityövoiman käyttö on kielletty. Yrityksen tuotannosta on 30 prosentin oltava Öko-Tex-standardi 100 -sertifioitua, ennen kuin yritys voi saada Öko-Tex standardi 1000 -sertifikaatin. Sertifikaatin voimassaoloaika on kolme vuotta.


title: Öko-Tex-standardi

text: Kun yritys saa Öko-Tex-standardi 1000 -sertifikaatin, ja sen tuotteet jo ovat Öko-Tex-standardi 100 -sertifioituja, yritys voi saada käyttöönsä Öko-Tex-standardi 100plus -merkin. Merkki takaa ostajalle, että tuote on sekä haitta-aineeton että ekologisesti valmistettu.


title: Villähteen rautatieasema

text: Villähteen rautatieasema () on rautatieliikennepaikka Lahden Villähteellä entisen Nastolan kunnan alueella noin 10 kilometriä Lahden rautatieasemalta itään -radan varrella.


title: Villähteen rautatieasema

text: Asema avattiin alun perin vuonna 1888 Nastolan pitäjän läntisten osien asukkaiden aloitteesta radan vieressä sijaitsevan Erstan kartanon läheisyyteen maantien risteykseen. V luokan puinen asemarakennus valmistui myöhemmin samana vuonna.


title: Villähteen rautatieasema

text: Toisen maailmansodan jälkeen perustetuista huonekalu- ja autokoritehtaista huolimatta matkustajamäärät olivat alhaisia, koska Lankilan ja Haravakylän seisakkeet sijaitsivat asutuksen kannalta paremmissa paikoissa. Villähde alennettiin pysäkistä laiturivaihteeksi vuonna 1965, ja henkilöliikenne lakkautettiin toukokuussa 1970. Miehitys asemalla loppui seuraavana vuonna. Villähteen liikennepaikka lakkautettiin vuonna 1995, kun jäljelle jääneet vaihteet poistettiin käytöstä. Asemarakennus on purettu.


title: Villähteen rautatieasema

text: Villähde avattiin uudelleen raiteenvaihtopaikkana syyskuussa 2009. Uusia matkustajalaitureita alettiin rakentaa kesällä 2010, ja henkilöliikenteen pysähdykset alkoivat uudelleen 12. joulukuuta 2010 samaan aikaan kuin Uudessakylässä.


title: Marokon kuninkaallinen jalkapalloliitto

text: Marokon jalkapalloliitto (, ) on marokkolaisen jalkapallon korkein järjestö, joka perustettiin vuonna 1955. Se on ollut FIFA:n ja CAF:n jäsen vuodesta 1960 lähtien.


title: Armadillo

text: Armadillo on vuonna 2010 julkaistu Janus Metz Pedersenin ohjaama tanskalainen dokumenttielokuva Afganistanin sodasta. Dokumentti kuvaa tanskalaisten rauhanturvaajien komennusta Afganistanin eteläosissa.


title: Armadillo

text: Dokumentti kuvaa tanskalaisen ratsuväen perinteitä vaalivan husaariyksikön vaiheita Afganistanin sodassa. Elokuva seuraa erityisesti muutamaa varusmiestä matkalla pohjoismaisen hyvinvointivaltion suojista sekasortoiseen, heimovaltaiseen Afganistaniin.


title: Armadillo

text: Alussa seurataan muutamien lähemmän tarkastelun kohteena olevan rauhanturvaajan viimeisiä päiviä kotimaassa. Seremonioihin kuuluu niin lämpimien hyvästien jättäminen läheisille kuin varusmiestovereiden kanssa koettu stripparin vierailu riehakkaan miehisissä lähtöjuhlissa.


title: Armadillo

text: Armadillo on eteläisessä Afganistanissa sijaitseva eteentyönnetty tukikohta, jonka tanskalaiset jakavat brittien kanssa. Paikan päällä annettavassa viimeisessä koulutussilauksessa korostetaan kontakteja paikallisväestöön sekä suojautumisen merkitystä kentällä.


title: Armadillo

text: Suhteet afgaaneihin jäävät kuitenkin pakostakin pinnallisiksi rajoittuen lahjojen ja makeisten jakamiseen lapsille sekä kyläpäälliköiden ja muiden miesten kohtaamiseen tulkin välityksellä käytävissä keskusteluissa. Aikaa tarkasti vartioidussa ja eristetyssä tukikohdassa miehet tappavat esimerkiksi nettipornon ja videopelaamisen avulla. Näennäinen rauha kuitenkin rikkoutuu kerralla partion joutuessa tulitaisteluun. Mukana seurannut kuvaaja kameroineen heittäytyy maahan muiden partion jäsenten tavoin ja moni saa tulikasteensa yhteenotossa.


title: Armadillo

text: Taisteluissa talebanien ja liittoumajoukkojen välillä tuhoutuu rakennuksia ja kuolee karjaa. Osa paikallisista onnistuu saamaan tukikohdasta rahallista korvausta menetyksistä.


title: Armadillo

text: Tanskalaisten joukkueenjohtaja joutuu tienvarsipommin uhriksi panssaroidussa ajoneuvossaan ja lennätetään muun muassa kallonmurtuman vuoksi Tanskaan saamaan hoitoa. Toivuttuaan hän kuitenkin palaa Armadilloon. Kolme tanskalaista, joita dokumentti ei ole lähemmin seurannut saa puolestaan surmansa ja heidän kunniakseen järjestetään muistotilaisuus.


title: Armadillo

text: Dokumentin kiistellyimmässä kohtauksessa lähitaistelussa tanskalaiset onnistuvat heittämään ojaan suojautuneiden talebanien joukkoon käsikranaatin ja yksi sotilaista "neutralisoi" aseellaan haavoittuneet viholliset. Aluksi voittoisalta tuntunut taistelu muuttuu julkisuustappioksi kun yksi tanskalaisrauhanturvaaja kertoo asiasta omaisilleen ja nämä ottavat Tanskassa yhteyttä sotilasviranomaisiin asian selvittämiseksi. Mahdollinen sotalain rikkomus vuotaa myös mediaan.


title: Armadillo

text: Loppukohtaus kertoo tanskalaisturvaajien kotiinpaluusta, aivan viimeiset kuvat taas useimpien mukana olleiden sotilaiden haluavan paluuta Afganistaniin väkivaltaisista kokemuksista huolimatta.


title: Armadillo

text: Ilta-Sanomien Taneli Topelius toteaa dokumentin näyttävän erehdyttävästi näytelmäfilmiltä. "Otokset on kuvattu käsivaralta, leikkaus on tiheää ja tapahtumia säestää vahva musiikkitausta", arvioi Topelius TV-esitystä ja huomauttaa henkilöidenkin tulevan alussa esitellyiksi tositelevision tapaan.


title: Jonathan Soriano

text: Jonathan Soriano Casas (s. 24. syyskuuta 1985 El Pont de Vilomara, Espanja) on espanjalainen jalkapalloilija. Hän edustaa itävaltalaista Red Bull Salzburgia ja on pelipaikaltaan hyökkääjä.


title: Jonathan Soriano

text: Soriano on barcelonalaisseura Espanyolin kasvatti. Ensiesiintymisensä edustusjoukkueessa hän teki kaudella 2002–2003 1. joulukuuta 2002 pelatussa ottelussa Rayo Vallecanoa vastaan. Hän ei kuitenkaan vielä onnistunut vakiinnuttamaan pelipaikkaansa edustusjoukkueen kokoonpanossa, ja jatkoi täten reservijoukkueen riveissä.


title: Jonathan Soriano

text: Kauden 2005–2006 Soriano aloitti Espanyolissa, mutta siirtyi lainalle kauden puolivälissä Segunda Divisiónissa pelanneeseen Almeríaan. Seuraavan kauden 2006–2007 jälkimmäisen puoliskon hän pelasi lainalla Poli Ejidossa. Kaudeksi 2007–2008 hän palasi Espanyoliin ja pelasi yhteensä 24 ottelua sen aikana.


title: Jonathan Soriano

text: Tammikuussa 2009 hän siirtyi jälleen lainalle, tällä kertaa Albaceteen. Lainansa aikana hänen sopimustaan katalonialaisseuran kanssa ei uusittu ja näin hänestä tuli vapaa pelaaja kauden jälkeen.


title: Jonathan Soriano

text: Heinäkuussa 2009 Soriano teki sopimuksen Barcelonan reservijoukkueen kanssa, joka pelasi maan kolmanneksi korkeimmalla sarjatasolla Segunda División B:ssä. Hän pelasi ensimmäisen ottelunsa seuran edustusjoukkueessa 28. lokakuuta 2009 Copa del Reyssä Cultural Leonesaa vastaan. Kauden 2009–2010 päätteeksi hän oli joukkueensa paras maalintekijä, 18 osumallaan.


title: Hassan Moumen

text: Hassan Moumen (s. 1. marraskuuta 1957 Sefrou) on marokkolainen jalkapallovalmentaja ja entinen jalkapalloilija. Hänet nimitettiin heinäkuussa 2009 Marokon maajoukkueen väliaikaiseksi valmentajaksi. Hänen paikkansa otti Eric Gerets. Sitä ennen Moumen valmensi muun muassa Chabab Massiraa ja saavutti Marokon cupissa hopeaa FUS de Rabatin joukkueessa.


title: Dan Horn

text: Dan Horn on vatsastapuhumiseen erikoistunut yhdysvaltalainen stand up -koomikko. Hänet on valittu vuoden vatsastapuhujaksi 1994.


title: Dan Horn

text: Arizonassa kasvanut Horn alkoi harjoitella vatsastapuhumista jo lapsena nähtyään Vonda Kay Van Dyken esityksen huvipuistossa. Opiskellessaan collegessa musiikkiteoriaa ja säveltämistä hän ryhtyi vuonna 1978 esiintymään koomikkona ja sai pian Phoenixin kaupungilta viisivuotisen pestin opettaa koululaisille liikennetietoutta komediansa keinoin. Hän on toiminut ammattikoomikkona siitä lähtien.


title: Dan Horn

text: Hornin nukkehahmoista yleisön suosikki on yleensä suorapuheinen Orson-vanhus. Orsonilla on myös oma pieni nukkensa, Gary, jonka kanssa Horn parodioi perinteistä vatsastapuhumista.


title: Jump Up!

text: Jump Up! on Elton Johnin kuudestoista studioalbumi, joka julkaistiin vuonna 1982. Albumi sisältää kaksi onnistunutta singleä "Empty Garden (Hey Hey Johnny)" ja "Blue Eyes". Albumi nauhoitettiin Montserratissa ja oli sertifioitu kultaa 22. marraskuuta 1982 Recording Industry Association of Americalta.


title: Radio 180

text: Radio 180 on L. M. Ericssonin valmistama, Ruotsin puolustusvoimien käytössä oleva kenttäradio, joka vastaa lähinnä suomalaiselta luokitukseltaan pataljoona- tai prikaatipuheradiota.


title: Radio 180

text: Radion taajuusalue on 30,000 MHz - 87,975 MHz ja sen kanavaväli on 25 kHz. Näin ollen radion VHF-aaltoalueelle mahtuu 2 320 radiokanavaa. Etukäteen voidaan ohjelmoida kahdeksan radiokanavaa. Radioaallot moduloidaan joko tavallisena FM-lähetyksenä KLAR FM tai hyppelevätaajuuksisena SKYDD MSK.


title: Radio 180

text: Radion lähetysteho voi olla 5 W ja kantavuus normaaliantennilla 8 km sekä marssiantennilla 5 km.


title: Too Low for Zero

text: Too Low for Zero on Elton Johnin seitsemästoista studioalbumi, joka julkaistiin vuonna 1983. Se on hänen myydyin albuminsa 1980-luvulta ja sai platinalevyn Recording Industry Association of Americalta.


title: Too Low for Zero

text: Bernie Taupin sanoitti kappaleet ensimmäistä kertaa sitten "Blue Moves" -albumin (1976). Elton John soitti tällä albumilla myös kosketinsoittimia. Albumin tuotti Chris Thomas, ja se nauhoitettiin syyskuusta 1982 tammikuuhun 1983 Montserratissa ja Hollywoodissa. Elton John myös palasi entiseen yhtyeeseensä, jossa soittivat: Dee Murray, Nigel Olsson ja Davey Johnstone, sekä Ray Cooper ja Kiki Dee.


title: Too Low for Zero

text: Kaikki kappaleet on säveltänyt Elton John ja sanoittanut Bernie Taupin, ellei toisin mainita.


title: Battle Group Battle Management System

text: Battle Group Battle Management System on Yhdistyneen kuningaskunnan taistelunhallintajärjestelmä, joka perustuu ytimeltään Bowman-radioihin. Järjestelmänä siihen kuitenkin liittyy useita kenttäradioihin liittyviä osa-alueita ja osajärjestelmiä.


title: Purjehdus kesäolympialaisissa 2000

text: Vuoden 2000 kesäolympialaisten purjehdus järjestettiin 17. – 30. syyskuuta 2000 Sydneyssä Australiassa. Laji oli mukana olympialaisten ohjelmassa 22:tta kertaa. Mukana oli 402 osanottajaa 69 maasta. Tapahtumia oli 11.


title: Sound Blaster

text: Sound Blaster on singaporelaisen Creativen valmistama äänikorttisarja.


title: Sound Blaster

text: AdLib-äänikortin klooniksi ja kilpailijaksi kehitetty Sound Blaster muodosti pitkään IBM PC -yhteensopivien koneiden "de facto" -äänistandardin, kunnes siirtyminen laitteistorajapinnoista käyttöjärjestelmien ohjelmistorajapintoihin ja emolevyille integroituihin AC'97-äänikortteihin teki erilliset äänikortit tarpeettomiksi.


title: HMS Easton

text: HMS Easton (viirinumero L06) oli Britannian Kuninkaallisen laivaston Hunt-luokan tyypin III saattuehävittäjä, joka palveli toisessa maailmansodassa.


title: HMS Easton

text: Alus tilattiin 19. heinäkuuta 1940 J. Samuel White and Companyltä Cowesista osana vuoden 1940 hätäohjelmaa. Sen köli laskettiin 25. maaliskuuta 1941 ja alus laskettiin vesille 11. heinäkuuta 1942. Alus valmistui saman vuoden lopulla 7. joulukuuta.


title: HMS Easton

text: "HMS Easton" siirrettiin valmistuttuaan hyväksyntätesteihin ja varustettavaksi, joiden päätyttyä se siirtyi Scapa Flowhun koulutukseen. Matkan aikana alus suojasi rannikkosaattuetta. Alus osallistui 13. tammikuuta 1943 laivastoharjoitukseen "HMS Walpolen" ja "HMS Ledburyn" kanssa. Koulutuksen päätyttyä alus matkasi Gibraltarille liittyäkseen 22. Hävittäjälaivueeseen.


title: HMS Easton

text: Alus upotti 17. helmikuuta Bougien edustalla "HMS Wheatlandin" kanssa Italian laivaston sukellusveneen "Asterian". Alus siirrettiin 20. helmikuuta Algeriin sukellusveneidentorjuntaan "HMS Wheatlandin", "HMS Lamertonin" ja "HMS Bicesterin" kanssa. Saksan laivaston sukellusvene "U-443" paikannettiin 23. helmikuuta ja osasto upotti sen Algerin edustalla syvyyspommein (). Alus hyökkäsi 4. maaliskuuta Cartagenan edustalla sukellusvene "U-83:n" kimppuun ilman tulosta.


title: HMS Easton

text: "HMS Easton" osallistui toukokuussa operaatio Retributioniin, jossa estettiin akselivaltojen joukkojen evakuointi Tunisiasta Sisiliaan. Alus valmistautui kesäkuussa Sisilian maihinnousuun ja siihen liittyvien saattueiden suojaamiseen. Se siirrettiin heinäkuussa itäiselle Välimerelle Saattajaryhmä R:ään operaatioon osallistumiseksi.


title: HMS Easton

text: Alus suojasi 5. heinäkuuta Port Saidista maihinnousualueelle saattueen MWF36. Paria päivää myöhemmin alus suojasi sillanpäähän saattueen MWF37, josta erottuaan se matkasi Syrakusaan. Alus saapui määränpäähänsä 13. heinäkuuta.


title: HMS Easton

text: Aluksen suojatessa 23. elokuuta saattuetta MKF22 se sai Pantellarian edustalla kaikuluotain havainnon Saksan laivaston sukellusveneestä "U-548". Alus hyökkäsi syvyyspommein kahdesti ilman tulosta. Kreikan laivaston hävittäjä "Pindos" liittyi hyökkäykseen, jolloin sukellusvene nousi pintaan. "HMS Easton" ajoi sukellusveneen päälle upottaen sen (). Törmäyksessä alus kärsi pahoja vaurioita menettäen liikuntakykynsä. "Pindos" hinasi liikuntakyvyttömän aluksen Maltalle.


title: HMS Easton

text: Alukselle tehtiin syyskuussa Maltalla tilapäiskorjauksia, jotka mahdollistivat siirron Gibraltarille. Alus siirtyi lokakuussa Gibraltarille, jossa se siirrettiin telakalle.


title: HMS Easton

text: "HMS Easton" aloitti syyskuussa 1944 telakalta palattuaan koeajot sekä valmistautumisen palvelukseen. Alus liitettiin Maltalle sijoitettuun 59. Hävittäjäviirikköön, jonne se siirtyi telakalta valmistuttuaan 18. syyskuuta. Alus tuki lokakuussa Egeanmeren operaatioita pyrkien estämään saksalaisten joukkojen siirrot alueella.


title: HMS Easton

text: Se tuki marraskuussa Kreikan vapauttamisen jälkeen edelleen alueen sotilasoperaatioita. Alus tulitti 5. joulukuuta Kreikan kommunistien asemia Pireuksen lähistöllä, kunnes se vapautettiin operaatiosta 9. joulukuuta.


title: HMS Easton

text: "HMS Easton" jatkoi vuoden 1945 alussa sotilasoperaatioiden tukemista Kreikan ja Albanian rannikoilla, kunnes se siirrettiin helmikuussa kotimaahan rannikkosaattueiden suojaksi. Alus liitettiin Sheernessissä 21. Hävittäjälaivueeseen.


title: HMS Easton

text: Alus määrättiin huhtikuussa huoltoon, minkä vuoksi se siirtyi Southamptoniin. Alus siirrettiin toukokuussa telakalle, mistä se palasi elokuussa. Se siirrettiin 29. lokakuuta reserviin heti koeajojen päätyttyä. Alus palasi palvelukseen 1946 liitettynä Portsmouthiin sijoitettuun 3. Saattajaryhmään. Kuitenkin aluksella havaitut viat tekivät aluksesta palveluskelvottoman.


title: HMS Easton

text: Alus poistettiin palveluksesta marraskuussa 1947. Vuonna 1949 ollessaan huollossa sen todettiin olevan liian pahoin vaurioitunut korjattavaksi. Aluksen varusteet poistettiin ja se siirrettiin koulutuskäyttöön, mistä se sijoitettiin 1952 poistolistalle. Alus myytiin 4. joulukuuta BISCOlle, joka siirsi romuttamisen Metal Industriesille. Alus saapui hinattuna 15. tammikuuta 1953 Charlestowniin lähelle Rosythiä romutettavaksi.


title: HMS Eggesford

text: HMS Eggesford (viirinumero L15) oli Britannian Kuninkaallisen laivaston Hunt-luokan tyypin III saattuehävittäjä, joka palveli toisessa maailmansodassa.


title: HMS Eggesford

text: Alus tilattiin 28. heinäkuuta 1940 J. Samuel White and Companyltä Cowesista osana vuoden 1940 hätäohjelmaa. Sen köli laskettiin 23. kesäkuuta 1941 työnumerolla J6126 ja alus laskettiin vesille 12. syyskuuta 1942. Alus valmistui 21. tammikuuta 1943.


title: HMS Eggesford

text: "HMS Eggesford" aloitti 21. tammikuuta 1943 vastaanottotestit, joiden päätyttyä alus siirtyi Tobermoryyn loppuja kokeita ja varustamista varten. Alus oli helmikuun koulutettavana, minkä aikana se määrättiin suojaamaan Gibraltarille matkannutta saattuetta.